title: FS Limier (1866)

text: "Limier" saapui 16. huhtikuuta 1868 Lorientiin ja se poistettiin alusluettelosta 23. lokakuuta. Se oli varastoaluksena Lorientissa vuosina 1888-1894, jonka jälkeen se oli hiiliproomuna aina vuoteen 1931 saakka.


title: FS Volta (1867)

text: Volta oli Ranskan laivaston vuonna 1867 vesillelaskettu puurunkoinen Limier-luokan 1. luokan aviso, joka luokiteltiin vuonna 1876 3. luokan risteilijäksi.


title: FS Volta (1867)

text: Alus tilattiin Cherbourgin laivastontelakalta ja sen köli laskettiin 4. huhtikuuta 1867. Alus laskettiin vesille 4. kesäkuuta 1867 ja se liitettiin laivastoon vuonna 1869.


title: FS Volta (1867)

text: Alus lähti 6. tammikuuta 1969 St. Denisistä Madagaskarille Tamataveen, mistä se palasi St. Denisiin 16. tammikuuta. Alus riisuttiin asesita 1. tammikuuta 1872 Cherbourgissa ja se aseistettiin uudelleen 5. elokuuta 1873. Alus lähti 15. huhtikuuta 1876 Etelä-Amerikkaan. Se jatkoi matkaansa Valparaisosta Montevideoon 29. toukokuuta ja alus oli Rio de Janeirossa 13.-30. kesäkuuta. Alus oli Brestissä 15. elokuuta, mistä se käväisi Cherbourgissa 17. elokuuta.


title: FS Volta (1867)

text: Alus liitettiin Japanissa ja Kiinassa toimivaan laivasto-osastoon 1881. Se osallistui 23. elokuuta Kelungin taisteluun. "Volta" poistettiin alusluettelosta 16. toukokuuta 1892 ja se romutettiin vuonna 1894.


title: Joe Smith

text: Joe Smith -nimisiä henkilöitä ovat:


title: Prags

text: Prags (, ja ) on kunta Etelä-Tirolin maakunnassa Italiassa.


title: Prags

text: Prags sijaitsee Pragsinlaaksossa () Dolomiittien läheisyydessä, noin 60 kilometriä koilliseen maakunnan pääkaupungista Bolzanosta. Kunnan asukasluku on 652 (31.12.2015) ja pinta-ala 90,25 km.


title: Suomen melonta- ja soutuliitto

text: Suomen melonta- ja soutuliiton (lyhenne SMSL) () tarkoituksena on ylläpitää ja edistää melontaa ja soutua kilpa- ja huippu-urheiluna, kunto- ja harrasteliikuntana sekä niihin liittyvää kansalaistoimintaa, edistää väestön hyvinvointia ja terveyttä sekä tukea lasten ja nuorten kasvua ja kehitystä lajiensa avulla.


title: Suomen melonta- ja soutuliitto

text: Lisäksi liiton tarkoituksena on liikunnan avulla edistää tasa-arvoa ja suvaitsevaisuutta sekä tukea kulttuurien monimuotoisuutta ja luonnon kestävää kehitystä. Liiton toiminnan perustana ovat liikunnan eettiset arvot ja urheilun reilun pelin perusteet.


title: Suomen melonta- ja soutuliitto

text: SMSL toimii Suomessa toimivien melonta- ja soutuyhteisöjen keskusjärjestönä ja yhdyssiteenä, sekä niiden henkilöjäsenten yleisten ja yhteisten etujen valvojana, jotka näiden sääntöjen edellyttämin tavoin edistävät melontaa ja soutua Suomessa.


title: Suomen melonta- ja soutuliitto

text: Liitto on Valtakunnallisen liikunta- ja urheiluorganisaatio, VALO ry:n, kansainvälisen kanoottiliiton (International Canoe Federation, ICF) sekä kansainvälisen soutuliiton (Fédération Internationale des Sociétés d’Aviron, FISA) jäsen.


title: Jao

text: Jao on Kaakkois-Afrikassa puhuttu bantukieli. Sitä puhuu äidinkielenään 2,2 miljoonaa ihmistä Malawissa, noin puoli miljoonaa Mosambikissa, Tansaniassa ja joitakin satoja Sambiassa. Jaon läheisimmät sukukielet ovat mwera, makonde ja machinga.


title: Toispuoleinen derivaatta

text: Toispuoleinen derivaatta on matematiikassa yhden muuttujan funktion derivaatta, joka on määritelty erotusosamäärän raja-arvona vain toiselta puolelta tarkastelupistettä. Tällöin käytetään toispuoleista raja-arvoa. Usean muuttujan funktioilla vastaava käsite on suunnattu derivaatta, jossa annetussa suunnassa voidaan myös määrittää toispuoleinen derivaatta tarkastelupisteen läheisyydessä.


title: Toispuoleinen derivaatta

text: Funktion normaali derivaatta pisteessä formula_1 voidaan merkitä esimerkiksi formula_2. Funktion "vasemmanpuoleinen derivaatta" meriktään vastaavasti formula_3 ja "oikeanpuoleinen derivaatta" formula_4. Samat derivaatat voidaan esittää myös merkinnöillä formula_5 tai formula_6.


title: Toispuoleinen derivaatta

text:
Funktion "derivaatan perusmäärritelmä" käyttää yleensä toista erotusosamäärän raja-arvoa
Perusmääritelmästä voidaan voidaan johtaa "oikeanpuoleinen derivaatta" erotusosamäärän avulla. Silloin muuttuja lähestyy tarkastelupistettä sen oikeasta suunnasta eli erotusmäärän arvot lasketaan luvuilla, jotka ovat formula_8. Tämä merkitään
Vastaava "vasemmanpuoleinen derivaatta" merkitään
Siinä lasketaan erotusosamäärän arvot luvuilla formula_11, jotka ovat eli tarkastelupistettä lähestytään vasemmalta puolelta.


title: Toispuoleinen derivaatta

text: Derivaatta voidaan määritellä perusmääritelmänsä lisäksi kahden eri suunnasta otetun toispuoleisen raja-arvon avulla. Silloin erotusmäärän toispuoleiset raja-arvot eli toispuoleiset derivatat tulee olla olemassa ja yhtäsuuret. Tämä arvo on samalla derivaatan arvo. Useamman muuttujan funktiolla tietyssä suunnassa otetut "toispuoleiset suunnatut derivaatat" tulee olla olemassa ja arvoltaan yhtäsuuret.


title: Toispuoleinen derivaatta

text: Derivaatan perusmääritelmässä tarkastelupistettä tulisi voida lähestyä molemmista suunnista. Mikäli derivaatta määritellään funktion määrittelyjoukon reunapisteen suhteen, ei raja-arvoa voida määrittää kuin yhdestä suunnasta. Jos derivaatta määritetään välin (siis esimerkiksi formula_12, formula_13, formula_14, tai formula_15) pisteessä formula_16, tulee soveltaa vain oikeanpuoleista raja-arvoa ja tulokseksi saadaan oikeanpuoleinen derivaatta, joka hyväksytään derivaatan arvoksi. Jos derivaatta määritetään pisteessä formula_17, tulee soveltaa vasemmanpuoleista raja-arvoa ja derivaataksi tulee vasemmanpuoleinen derivaatta.


title: Toispuoleinen derivaatta

text: Paloittain määriteltyjen funktioiden lauseke voi olla tarkastelupisteen eri puolilla eri, jolloin kummallekin puolelle on tehdään eri derivaatan määritykset. Toispuoleiset derivaatat määritetään eri funktion lausekkeita käyttäen, vaikka lähestytäänkin samaa tarkastelupistettä.


title: Heksatsinoni

text: Heksatsinoni (CHNO) on triatsiinijohdannaisiin kuuluva orgaaninen yhdiste. Yhdistettä käytetään rikkaruohomyrkkynä. Suomessa heksatsinonin käyttö on ollut kiellettyä vuodesta 2000 alkaen ja koko EU:n alueella käyttö kiellettiin marraskuussa 2002 Euroopan komission asetuksella.


title: Heksatsinoni

text: Heksatsinoni on huoneenlämpötilassa valkoista kiteistä ainetta. Yhdiste liukenee hyvin veteen ja moniin orgaanisiin liuottimiin kuten metanoliin, asetoniin, kloroformiin, heksaaniin ja bentseeniin. Heksatsinoni on laajakirjoinen rikkaruohomyrkky ja vaikuttaa estämällä kasvien yhteyttämistä. Suuren vesiliukoisuutensa vuoksi heksatsinoni pääsee helposti käytön yhteydessä pohjavesiin.


title: Heksatsinoni

text: Heksatsinonisynteesin lähtöaineet ovat syanamidi ja metyyliklooriformiaatti. Näiden kondensaatiotuote metyloidaan dimetyylisulfoksidin avulla ja muodostuva tuote reagoi sykloheksyyli-isosyanaatin ja dimetyyliamiinin kanssa muodostaen heksatsinonia.


title: Heksatsinoni

text: Heksatsinonia käytetään rikkaruohomyrkkynä havupuu-, sinimailas-, ananas- ja sokeriruokoviljelmillä. Yhdiste tehoaa niin yksivuotisiin kuin monivuotisiinkin kasveihin. Heksatsinoni vahingoittaa lehtipuita.


title: Lozi

text: Lozi on eteläisessä Afrikassa puhuttu bantukieli. Sitä puhuu äidinkielenä noin ihmistä Sambiassa, Zimbabwessa, Namibiassa ja Botswanassa. Lozi kuuluu sotho-tswana-kielten alaryhmään yhdessä muun muassa eteläsothon, pohjoissothon ja tswanan kanssa.


title: Epävarma kohtalo

text: Epävarma kohtalo () on vuonna 1949 ensi-iltansa saanut, Mervyn LeRoyn ohjaama yhdysvaltalainen film noir -tyylinen rikosdraamaelokuva. Sen pääosissa ovat Barbara Stanwyck, James Mason, Van Heflin ja Ava Gardner.


title: Epävarma kohtalo

text: "Epävarma kohtalo" perustuu Marcia Davenportin samannimiseen romaaniin "East Side, West Side" (1947), jonka pohjalta Isobel Lennart laati elokuvan käsikirjoituksen. Elokuvan tuotti Voldemar Vetluguin, ja sen tuotanto- ja levittäjäyhtiönä oli Metro-Goldwyn-Mayer.


title: Epävarma kohtalo

text:
"Epävarma kohtalo" kertoo elegantista yläluokkaan kuuluvasta newyorkilaisesta avioparista, jonka onnen tuhoaa viettelevä malli. Tämä johtaa juonitteluihin ja lopulta murhaan...
Tuotantoyhtiö MGM osti Marcia Davenportin romaanin elokuvaoikeudet 200 000 dollarilla vuonna 1947. Elokuvan esituotannon aikana muun muassa Greer Garsonia, Fred MacMurrayta, Claudette Colbertia, Arlene Dahlia ja Mary Astoria harkittiin pääosiin.


title: Epävarma kohtalo

text: "Epävarma kohtalo" kuvattiin lähinnä New Yorkin Manhattanilla vähän yli 1,7 miljoonan dollarin budjetilla. Elokuvan kuvaukset olivat alkaneet 11. heinäkuuta ja päättyneet elokuun puolessa välissä 1949.


title: Epävarma kohtalo

text: "Epävarma kohtalo" jäi Gale Sondergaardin viimeiseksi elokuvaksi kahdeksikymmeneksi vuodeksi; hän teki seuraavan elokuvansa vasta vuonna 1969. Syynä oli Sondergaardin ja hänen aviomiehensä Hollywoodin mustalle listalle joutuminen.


title: Epävarma kohtalo

text: "Epävarma kohtalo" sai Yhdysvaltain ensi-iltansa New Yorkissa 22. joulukuuta vuonna 1949, ja maanlaajuiseen teatterilevitykseen elokuva pääsi 10. helmikuuta 1950. Suomessa elokuva sai ensi-iltansa 8. kesäkuuta vuonna 1951. MGM:n merkintöjen mukaan "Epävarma kohtalo" tuotti yhteensä 2 540 000 dollaria kotimaan ja ulkomaiden teatterilevityksissä. MGM sai voittoa 31 000 dollarin verran.


title: Epävarma kohtalo

text: "Epävarma kohtalo" julkaistiin Yhdysvalloissa ensimmäisen kerran VHS:nä vuonna 1991. Warner Home Video julkaisi elokuvan DVD:nä Yhdysvalloissa 30. lokakuuta vuonna 2007 omana julkaisunaan, mutta myös osana "The Barbara Stanwyck Signature Collection" -kokoelmaa.


title: Lamba

text: Lamba on Sambiassa ja Kongon demokraattisessa tasavallassa puhuttu bantukieli. Sitä puhuu vuoden 2010 väestönlaskennan mukaan äidinkielenä ihmistä. Lamba kuuluu sabi-kielten alaryhmään yhdessä muun muassa bemban, tumbukan, lala-bisan ja seban kanssa.


title: Kielletty menneisyyteni

text: Kielletty menneisyyteni (; myös "Carriage Entrance") on vuonna 1951 ensi-iltansa saanut Robert Stevensonin ohjaama yhdysvaltalainen draamaelokuva, jonka pääosissa ovat Robert Mitchum, Ava Gardner ja Melvyn Douglas.


title: Kielletty menneisyyteni

text: "Kielletty menneisyyteni" perustuu Polan Banksin romaaniin "Carriage Entrance" (1947), jonka pohjalta Leopold Atlas teki sovituksen ja Marion Parsonnet käsikirjoituksen. Polan Banks oli myös elokuvan tuottajana Robert Sparksin ohella. RKO Radio Pictures oli elokuvan tuotanto- ja levittäjäyhtiönä.


title: Kielletty menneisyyteni

text:
"Kielletty menneisyyteni" sijoittuu 1890-luvun New Orleansiin, missä hämärän menneisyyden omaava Barbara Beaurevelle (Ava Gardner) päättää kostaa hänen entiselle kosijalleen, joka hylkäsi hänet. Barbaran kylmäverinen suunnitelma johtaa murhaan, jonka syylliseksi joutuu syytön mies.
Elokuvan esituotantovaiheessa elokuvan päärooleihin valittiin aluksi Ann Sheridan ja Robert Young, joka pian vetäytyi projektista. Sheridan sai päättää vastanäyttelijänsä, ja kun Young vetäytyi projektista, Sheridan harkitsi Franchot Tonea, John Lundia, Charles Boyeria, Richard Contea ja Robert Mitchumia. Lopulta Mitchum palkattiin miespääosaan, mutta Sheridan jättäytyi pois elokuvasta. Sheridanin tilalle palkattiin Ava Gardner, jonka RKO lainasi Metro-Goldwyn-Mayerilta elokuussa 1949. "Kielletty menneisyyteni" kuvattiin työnimellä "Carriage Entrance". Elokuvan kuvaukset alkoivat 3. lokakuuta 1949, ja sitä kuvattiin lähinnä Kalifornian alueella. Elokuvan kuvaukset saatiin päätökseen 16. marraskuuta 1949.


title: Kielletty menneisyyteni

text: "Kielletty menneisyyteni" sai Yhdysvaltain ensi-iltansa 21. huhtikuuta vuonna 1951 ja Suomen 14. joulukuuta 1951. "Kielletty menneisyyteni" tuotti vuoden 1951 aikana Yhdysvaltain teatterilevityksessä 1 150 000 dollaria. Elokuva ei ollut kaupallinen menestys, koska se jäi tappiolle 700 000 dollarin verran.


title: Kielletty menneisyyteni

text: "Kielletty menneisyyteni" julkaistiin Yhdysvalloissa VHS:nä 29. tammikuuta 1992. Elokuvan DVD-julkaisun julkaisi Warner Bros. Digital Distribution 27. marraskuuta vuonna 2012.


title: My Vitriol

text: My Vitriol on englantilainen vaihtoehtorock-yhtye. Yhtyeen perustivat laulaja-kitaristi Som Wardner ja rumpali Ravi Kesavaram vuonna 1998 Lontoossa. My Vitriolin nykykokoonpanoon kuuluvat kitaristi Seth Taylor ja basisti Tatia Starkey. Yhtyeen suurimpiin vaikuttajiin kuuluvat muun muassa The Smashing Pumpkins, My Bloody Valentine ja Nirvana. Yhtyeen nimi juontaa juurensa brittikirjailija Graham Greenen romaanista "Kiveä kovempi".


title: My Vitriol

text:
My Vitriolin debyyttialbumi "Finelines" julkaistiin vuonna 2001. Albumi saavutti sijan 24. Britannian albumilistalla. Levystä miksattiin uusi versio Yhdysvaltojen markkinoille vuonna 2002. Levy kantoi nimeä "Finelines / Between the Lines", ja se sisälsi debyyttialbumin lisäksi toisen levyn b-puolia ja harvinaisuuksia. Yhtye jäi tauolle vuonna 2002 tarkoituksena äänittää seuraaja debyyttialbumille. My Vitriol julkaisi singlen "This Time" salannimellä "A Secret Society" vuonna 2007 sekä ep:n "A Pyrrhic Victory" samana vuonna, mutta uusi albumi antoi odottaa itseään.
Vuonna 2013 yhtye ilmoitti toisen levyn julkaisusta. Levy oli tarkoitus julkaista yhteisörahoitus PledgeMusic-palvelun kautta vuoden 2014 alussa, mutta julkaisua lykättiin useaan otteeseen. Keväällä 2014 yhtye tiedotti, että se ei julkaise toista albumiaan palvelun kautta. Levyä rahoittaneille luvattiin harvinaisuuksia sisältävä julkaisu, "The Secret Sessions". Albumi on vielä julkaisematta.


title: My Vitriol

text: My Vitriol on peruuttanut kaksi Suomen-konserttia. Yhtyeen oli tarkoitus paikata toista englantilaisyhtyettä, Musea, Provinssirockissa vuonna 2001, mutta yhtye joutui lopulta myös itse perumaan esiintymisensä. Myös vuoden 2009 Helsingin Nosturin keikka peruuntui. "Cast in Amber" (2006)


title: Fakala

text: Fakala on maalaiskunta Moptin alueen Djennén piirissä Malissa. Sen keskuskylä Sofara sijaitsee Nigerin sivujoen Banin varrella 40 kilometriä Djennéstä koilliseen. Kunnassa on 32 700 asukasta (vuonna 2009).


title: Fakala

text: Fakalan kunta rajoittuu lounaassa Djennén piirin Madiaman, lännessä Djennén ja Femayen, pohjoisessa Moptin piirin Soyen ja Sion, idässä Bandiagaran piirin Bara Saran ja Timnirin sekä etelässä Ségoun alueen Tominianin piirin Timissan kuntiin. Seutu kuuluu Sahelin vyöhykkeeseen. Pinnanmuodostukseltaan se on tasankoa. Osa kunnasta sijaitsee Banin tulva-alueella.


title: Fakala

text: Kuntaan kuuluu 30 kylää ja 31 pikkukylää. Asukkaat ovat fulbeja, bambaroita, bozoja, dogoneja, soninkeja ja boboja. Yleisimmät kielet ovat fulani ja bambara.


title: Fakala

text: Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat hirssi, riisi, durra ja nykyään myös maapähkinä. Kotieläimiä ovat naudat, lampaat, vuohet ja aasit. Sofarassa pidetään suuret markkinat.


title: Fakala

text: Sofaran ohi kulkee Bamakon ja Moptin välinen maantie RN6. Palveluihin kuuluu kymmenen alakoulua, yksi yläkoulu, koulutus- ja kehittämiskeskus (CED) sekä terveysasema.


title: Derary

text: Derary on maalaiskunta Moptin alueen Djennén piirissä Malissa. Sen keskuskylä Gagna sijaitsee Nigerjoen tulva-alueella 15 kilometriä Djennéstä pohjoiseen. Kunnassa on 6 600 asukasta (vuonna 2009).


title: Derary

text: Deraryn kunta rajoittuu idässä Djennén piirin Femayen, etelässä Djennén, lännessä Ouro Alin ja pohjoisessa Kéwan sekä koillisessa Moptin piirin Soyen kuntiin. Seutu kuuluu Sahelin vyöhykkeeseen. Kunnan alueella virtaa Nigerin ja Banin haarajokia.


title: Derary

text: Kuntaan kuuluu kahdeksan kylää. Asukkaat ovat bambaroita, fulbeja ja bozoja.


title: Derary

text: Paikallisia elinkeinoja ovat maanviljely, karjanhoito, kalastus, käsityöammatit ja pienimuotoinen kaupankäynti. Tärkeimmät viljelykasvit ovat riisi, hirssi, durra ja maissi.


title: Derary

text: Kunnan liikenneyhteydet ovat huonot. Tulva-aikaan voidaan käyttää vain vesiteitä. Palveluihin kuuluu neljä alakoulua, kaksi koulutus- ja kehittämiskeskusta (CED) sekä terveysasema.


title: Angela Plöger

text: Angela Plöger (s. 1942) on saksalainen kääntäjä, joka on saksantanut suomenkielistä kirjallisuutta, kuten nykydraamaa, Sofi Oksasen teoksia ja Katja Ketun romaanin "Kätilö". Plöger on valmistunut suomen kielen tohtoriksi Hampurin yliopistosta.


title: Angela Plöger

text: Plöger sai vuonna 2014 valtion ulkomaisen kääntäjäpalkinnon.


title: Tornipuolustus

text: Tornipuolustus (engl. "tower defense" tai "tower defence") on reaaliaikaisen strategiapelin alalajityyppi. Esimerkkejä lajityypin peleistä on muun muassa "Plants vs. Zombies" ja "Bloons Tower Defense" -pelit. "Rampart" on yksi varhaisimpia lajityypin pelejä. Myös "Final Fantasy VII" sisälsi tornipuolustusminipelin.


title: Tornipuolustus

text: Tornipuolustuksessa pelaajalla on yleensä oma rakennus tai alue, jota tulee puolustaa sinne pyrkiviltä vihollisilta. Yleensä viholliset tulevat tiettynä määränä kerrallaan ja niiden vaikeustaso kasvaa hiljalleen. Vihollisia on myös erityyppisiä. Pelaajalla on erilaisia esineitä, joita tulee viritellä vihollisten kulkuteille pysäyttääkseen ne. Aina jokaisen kierroksen jälkeen pelaajalla on mahdollisuus ostaa uusia esineitä tai päivittää jo olemassa olevia rahalla, jota pelaaja ansaitsee vihollisten pysäyttämisestä.


title: Tornipuolustus

text: Tornipuolustuspelien omana alalajina on myös käänteinen tornipuolustuspeli, jossa pelaajan tarkoituksena on komentaa ja parantaa hyökkäävää joukko-osastoa ja tuhota niiden kohtaamat viholliset. Tästä hyvänä esimerkkinä on "" ja sen jatko-osat.


title: Pohjoisluzonilaiset kielet

text: Pohjoisluzonilaiset kielet on malaijilais-polynesialaisten kielten alaryhmä, johon kuuluvia kieliä puhutaan pääasiassa Filippiineillä Luzonin saaren pohjois- ja keskiosassa. Pohjoisluzonilaisiin kieliin kuuluvat muun muassa iloko, pangasinan, bontok, kankanai, ifugao ja kalinga.


title: Bontok

text: Bontok on Filippiineillä Luzonin saaren pohjoisosassa puhuttu malaijilais-polynesialainen kieli. Sitä puhuu äidinkielenään noin ihmistä. Kieli on läheistä sukua kankanaille ja muodostaa sen kanssa pohjoisluzonilaisiin kieliin kuuluvan bontok-kankanain alaryhmän.


title: Kankanai

text: Kankanai on Filippiineillä Luzonin saaren pohjoisosassa puhuttu malaijilais-polynesialainen kieli. Sitä puhui vuoden 1990 väestönlaskennassa äidinkielenään ihmistä.


title: Kankanai

text: Kankanai jaetaan keski- ja pohjoiskankanain murteisiin. Kieli on läheistä sukua bontokille ja muodostaa sen kanssa pohjoisluzonilaisiin kieliin kuuluvan bontok-kankanain alaryhmän.


title: Kehräjäkälät

text: Kehräjäkälät ("Lecanora") on kehräjäkälien heimoon kuuluva suku. Siihen kuuluu erittäin paljon lajeja. Suvun lajit ovat muodoltaan rupimaisia. Kotelomaljat ovat koholla, mutta niiden reunus voi vanhoilla yksilöillä kadota. Sekovarren sisällä on usein kuromapulloja. Kehräjäkälät kasvavat joko kivien päällä tai maassa. Yksi sukuun kuuluva laji on haavankehräjäkälä ("L. allophana").


title: Dandougou Fakala

text: Dandougou Fakala on maalaiskunta Moptin alueen Djennén piirissä Malissa. Sen keskuskylä Konio sijaitsee Banijoen tulva-alueen itäreunalla 25 kilometriä Djennéstä etelään. Kunnassa on 9 800 asukasta (vuonna 2009).


title: Dandougou Fakala

text: Dandougou Fakalan kunta rajoittuu lännessä Djennén piirin Niansanarién ja Pondorin, pohjoisessa Djennén ja koillisessa Madiaman sekä kaakossa ja etelässä Ségoun alueen Tominianin piirin Ouanin ja Fangasson ja Sanin piirin Baramandougoun kuntiin. Seutu kuuluu Sahelin ja Sudanin siirtymävyöhykkeeseen. Kunnan alueella virtaa Bani, joka muodostaa useita ajoittain kuivuvia järviä.


title: Dandougou Fakala

text: Kuntaan kuuluu kymmenen kylää. Asukkaat ovat bambaroita, markoja, bozoja ja fulbeja.


title: Dandougou Fakala

text: Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi, hirssi, durra ja maapapu. Kotieläimiä ovat naudat, lampaat, vuohet, aasit, hevoset ja siipikarja. Lisäksi harjoitetaan käsityöammatteja ja kaupankäyntiä. Konion markkinat ovat yhdet alueen suurimmista.


title: Dandougou Fakala

text: Koniosta on yhteys Bamakon ja Moptin väliselle RN6-maantielle. Palveluihin kuuluvat viisi alakoulua, koraanikoulu, yläkoulu ja terveysasema.


title: Keskifilippiiniläiset kielet

text: Keskifilippiiniläiset kielet on malaijilais-polynesialaisten kielten alaryhmä, johon kuuluvia kieliä puhutaan pääasiassa Filippiinien keski- ja eteläosassa. Ryhmään kuuluu Filippiinien pääkieli tagalog (filipino) sekä viitisenkymmentä muuta kieltä, joista puhutuimpia ovat cebuano, hiligaino, waray-waray, keskibikol ja tausug.


title: Reynald Pedros

text: Reynald Pedros (s. 10. lokakuuta 1971 Orléans) on uransa jo päättänyt ranskalainen jalkapalloilija. Vasenjalkaisen Pedrosin pelipaikka oli keskikenttäpelaaja. Hänen kasvattajaseuransa oli FC Nantes, jota hän edusti vuoteen 1996 asti.


title: Reynald Pedros

text: Nantesin riveissä Pedros voitti vuonna 1995 Ligue 1:n ja oli seuraavana vuonna Mestareiden liigan välierissä. Vuonna 1997 hän siirtyi Italiaan, jossa hän edusti AC Parmaa ja SSC Napolia, ennen kuin palasi takaisin kotimaahansa vielä samana vuonna. Pedros kierteli vuodet 1998-2003 eri seuroja Ranskassa, kunnes vuonna 2004 hän siirtyi qatarilaiseen Al-Khoriin. Pedros lopetti uransa vuonna 2009 sveitsiläisessä amatöörijoukkueessa FC Baulmesissa. Kaiken kaikkiaan hän edusti urallaan 12 eri seuraa viidessä eri maassa.


title: Reynald Pedros

text: Ranskan jalkapallomaajoukkueessa Pedros esiintyi 25 kertaa tehden neljä maalia. Häntä pidettiin yhtenä Ranskan lupaavimmista keskikenttäpelaajista. Pedros edusti maataan Nantesin pelaajana vuoden 1996 EM-kisoissa. Välierässä Tšekkiä vastaan Pedros kuitenkin epäonnistui ratkaisevassa pilkussa rangaistuspotkukisassa ollen ainoa epäonnistuja. Näin Ranska putosi kisoista. Pedrosista tehtiin syntipukki ja hän ei enää pelannut maajoukkueessa. Sanotaan, että yksi rangaistuspotku pilasi Pedrosin lupaavan uran maajoukkueessa.


title: Reynald Pedros

text: Pedros on 172 cm pitkä.


title: Curtis Lazar

text: Curtis Lazar (s. 2. helmikuuta 1995 Salmon Arm, Brittiläinen Kolumbia, Kanada) on kanadalainen jääkiekkoilija, joka pelaa NHL-seura Ottawa Senatorsissa. Joukkue varasi hänet ensimmäisellä kierroksella 17. pelaajana . Lazar on pelipaikaltaan keskushyökkääjä, mutta hän osaa pelata myös laidassa. Lazar on kahden suunnan sentteri, jonka vahvuuksiin kuuluu työteliäisyys, luonne ja maalintekotaidot. Hän on myös kokoonsa nähden melko vahva. Lazarilla on kuitenkin kehitettävää kokonaisvaltaisessa pelaamisessa, hyökkäyspään pelaamisessa ja hänen tulisi lisätä voimaa toteuttaakseen pelityyliään maksimaalisesti NHL:ssä. Lazar laukoo oikealta.


title: Curtis Lazar

text: Lazar aloitti jääkiekkoilun Vernonissa. Hän pelasi kauden 2009–2010 Pursuit of Excellencen joukkueessa, jonka kapteenina Lazar toimi ja teki OMAHA:n runkosarjassa 51 ottelussa peräti 115 tehopistettä. Hän voitti kauden päätteeksi sarjan mestaruuden ja valittiin Brittiläisen Kolumbian vuoden jääkiekkoilijaksi. Edmonton Oil Kings varasi Lazarin koko WHL:n varaustilaisuuden toisena pelaajana vuonna 2010 edellään vain Alex Forsberg. Kauden 2010–2011 hän vietti pääasiassa Okanagan Hockey Academyssa, jonka paras pistemies Lazar oli ja hänet valittiin joukkueen arvokkaimmaksi pelaajaksi. Lazar edusti kauden aikana myös Brittiläistä Kolumbiaa Kanadan talvikisoissa, joissa hän toimi joukkueen kapteenina. Lazar voitti turnauksen piste- ja maalipörssin tehoilla 12+5=17. Hän voitti kultaa. Loppukaudella Lazar pelasi Oil Kingsissa kuusi runkosarja- ja neljä playoff-ottelua.


title: Curtis Lazar

text: Ensimmäinen kokonainen WHL-kausi 2011–2012 toi Lazarille 63 runkosarjaottelussa tehot 20+11=31. Kevään 2012 pudotuspeleissä hän oli tehoilla 8+11=19 Oil Kingsin paras maalintekijä ja jakoi joukkueen sisäisen pistepörssin voiton Michael St. Croix’n kanssa. Lazar voitti kauden päätteeksi WHL:n mestaruuden, Ed Chynoweth Cupin. Kaudella 2012–2013 hän nousi Oil Kingsin varakapteeniksi ja voitti joukkueen sisäisen maalipörssin 38 osumallaan. Tehopisteitä runkosarjassa kertyi kaikkiaan 61. Lazar pelasi kauden aikana myös CHL Top Prospects Gamessa.


title: Curtis Lazar

text: Ottawa Senators varasi Lazarin ensimmäisellä kierroksella 17. pelaajana . Hän teki saman vuoden syyskuussa kolmivuotisen tulokassopimuksen joukkueen kanssa. Kaudella 2013–2014 Lazar oli Oil Kingsin paras maalintekijä ja toiseksi paras pistemies Henrik Samuelssonin jälkeen tehoilla 41+35=76. Hän sijoittui koko WHL:n maalipörssissä yhdeksänneksi. Lazar voitti kauden päätteeksi WHL:n ja koko Memorial Cupin mestaruuden. Hänet palkittiin Memorial Cupin urheiluhenkisimpänä pelaajana ja valittiin WHL:n itäisen konferenssin ensimmäiseen tähdistökentälliseen.


title: Curtis Lazar

text: Kaudeksi 2014–2015 Lazar otti syksyn 2014 harjoitusleirin päätteeksi paikkansa Ottawa Senatorsin NHL-kokoonpanosta. Hän teki näin ollen NHL-debyyttinsä kauden avauskierroksella 10. lokakuuta 2014 vieraissa Nashville Predatorsia vastaan. Lazar sai ottelussa jääaikaa 15.04 minuuttia. NHL-uransa avausmaalin hän teki 15. joulukuuta 2014 vieraissa Buffalo Sabresia vastaan.


title: Curtis Lazar

text: Lazar pelasi alle 20-vuotiaiden MM-kilpailuissa vuosina 2014 ja 2015, joista jälkimmäisessä turnauksessa hän toimi Kanadan kapteenina ja johdatti joukkueen maailmanmestaruuteen. Lazar jakoi myös turnauksen maalipörssin voiton kolmen muun pelaajan kanssa ja hänellä oli paras aloitusprosentti (70 %).


title: Curtis Lazar

text: Lazar pelasi myös alle 18-vuotiaiden Ivan Hlinkan muistoturnauksessa vuonna 2012, jolloin hän voitti kultaa. Lazar edusti myös Canada Pacificin joukkuetta World U-17 Hockey Challengessa vuonna 2012, jolloin hän toimi joukkueen kapteenina.


title: Curtis Lazar

text: Lazarin vanhemmat ovat Dave ja Karen Lazar. Curtisilla on kolme sisarusta; Jenna, Ryan ja Cory.


title: KK Pärnu

text: Korvpalliklubi Pärnu (lyh. KK Pärnu) on koripalloseura Pärnusta, Virosta. Se pelaa maan pääsarjassa ja Baltian liigassa. Seura perustettiin vuonna 2000.


title: Ferguson (Missouri)

text: Ferguson on kaupunki Missourin osavaltiossa Yhdysvalloissa. Kaupungin asukasluku on noin 21 000 ja se kuuluu Saint Louisin metropolialueeseen.


title: Ferguson (Missouri)

text: Vuonna 1855 maanviljelijä William B. Ferguson myi tilaltaan neljän hehtaarin maa-alueen rautatieyhtiölle, joka perusti alueelle rautatieaseman. Aseman ympärille alkoi kasvaa Fergusonin taajama, jonka väkiluku saavutti tuhannen asukkaan rajan vuonna 1894. Fergusonista tuli kasvavan Saint Lousin esikaupunki ja vapautettujen orjien suosima asuinalue. Toisen maailmansodan jälkeen Ferguson kasvoi nopeasti ja kaupunkiin syntyi paljon teollisuutta.


title: Ferguson (Missouri)

text: Elokuussa 2014 valkoihoinen poliisi Darren Wilson ampui aseettoman tummaihoisen nuorukaisen Michael Brownin, mikä aiheutti vakavat mellakat kaupungissa. Kaupunkiin julistettiin ulkonaliikkumiskielto ja paikalle kutsuttiin kansalliskaarti mellakoiden rauhoittamiseksi. Valamiehistö päätti jättää syytteet nostamatta 18-vuotiaan nuoren miehen ampunutta poliisia vastaan, mutta kyseinen poliisi erosi virastaan.


title: Baltian liiga 2014–2015

text: Baltian liigan kausi 2014–2015 on sarjan 11. kausi. Sarjaan osallistuu kolmeen alkulohkoon jaettuina 19 joukkuetta Virosta, Latviasta, Liettuasta, Suomesta (Tampereen Pyrintö) ja Venäjältä. Edellisvuoden mestarina kauteen lähti liettualainen KK Šiauliai. Kausi alkoi 14. lokakuuta 2014. Pudotuspeleissä jatkoon selvinneiden joukkueiden lisäksi mukaan tulee kaksi tai kolme joukkuetta BK Ventspilsin EuroCup-jatkopaikasta riippuen. Pudotuspelit pelataan kaksiosaisina, eli ottelupari pelaa kerran kotona ja kerran vieraissa.


title: Baltian liiga 2014–2015

text: Sarjaan osallistunut venäläisseura Moskovan Dynamo ilmoitti vuodenvaihteessa vetäytyvänsä sarjasta talous- ja otteluruuhkavaikeuksien vuoksi. Helmikuussa Tampereen Pyrinnön Damon Williams onnistui tekemään tripla-tuplan sarjan historian toisena pelaajana.


title: St. Louisin piirikunta

text: St. Louisin piirikunta () on Missouriin osavaltion piirikunta Yhdysvalloissa. Piirikunnassa oli vuonna 2013 arviolta 1 001 444 asukasta, mikä on kuudeosa koko osavaltion väestöstä. Piirikunnan hallinnollinen keskus on Clayton, mutta suurin kaupunki on Florissant.


title: Kwasio

text: Kwasio on bantukieli, jota puhuu äidinkielenään ihmistä Päiväntasaajan Guineassa ja Kamerunissa. Kwasio on sanastoltaan ja kieliopiltaan lähellä makaan, njyemin ja koonzimen kieliä.


title: Vinayak Damodar Savarkar

text: Vinayak Damodar Savarkar (tunnettu kutsumanimellä Vir tai Veer; 28. toukokuuta 1883 Bhagur – 26. helmikuuta 1966 Bombay) oli intialainen itsenäisyystaistelija ja yksi hindunationalistien merkittävistä johtajista ja ideologeista. Hän kannatti Intian itsenäisyystaistelussa poliittisen väkivallan käyttöä ja kehitteli oppia, jonka mukaan hindulaisuus muodosti ainoan oikean pohjan intialaisten kansalliselle yhteisölle ja identiteetille.


title: Vinayak Damodar Savarkar

text: Savarkar opiskeli vuosina 1906–1910 Lontoossa. Hän tapasi siellä Mohandas Gandhin ensimmäisen kerran vuonna 1906. Savarkar ei ollut vakuuttunut Gandhin väkivallatonta vastarintaa puolustaneista puheista, joita hän piti vain heikkouden ja epähindulaisuuden merkkinä. Hän kannatti militanttia vastarintaa ja terrorismia brittien ajamiseksi pois Intiasta. Savarkar osallistui opiskeluaikanaan intialaisen vallankumoussolun perustamiseen, jonka tarkoituksena oli harjoittaa sabotaasia ja tehdä salamurhia. Esikuvana toimivat maanpaosta käsin johdetut venäläiset vallankumousryhmät. Savarkar myös kirjoitti vuonna 1909 kirjan "The Indian War of Independence", jossa hän kuvasi vuoden 1857 sepoykapinaa intialaisten ensimmäisenä laajamittaisena kapinana brittien valtaa vastaan.


title: Vinayak Damodar Savarkar

text: Savarkarin johtama vallankumoussolu joutui pian konfliktiin viranomaisten kanssa. Eräs ryhmän jäsenistä tuomittiin kuolemaan korkean brittiläisen virkamiehen murhasta, jonka todelliseksi toteuttajaksi väitettiin Savarkaria. Hänen veljensä sai pitkän vankeustuomion yritettyään murhata Intian varakuninkaan, mihin Savarkarin ryhmä vastasi kostoiskulla. Savarkar vangittiin maaliskuussa 1910 syytettynä kansankiihotuksesta ja hänet lähetettiin Intiaan tuomittavaksi. Siellä hän joutui myös toiseen oikeudenkäyntiin, jossa hänet tuomittiin elinkautiseen vankeuteen osallisuudesta erään brittiläisen hallintovirkamiehen murhaan. Savarkar vietti yli vuosikymmenen vankilassa Andamaanien saarilla. Hänet siirrettiin vuonna 1921 Intian mantereella olevaan vankilaan ja vapautettiin kokonaan 1924.


title: Vinayak Damodar Savarkar

text: Vankeusaikanaan Savarkar kehitteli edelleen poliittista ideologiaansa ja kirjoitti pääteoksensa, vuonna 1923 ilmestyneen kirjan "Hindutva: Who Is a Hindu?". Teoksessaan Savarkar otti käyttöön termin Hindutva, jonka tarkoituksena oli määritellä hindulaisuus identiteettinä. Hänen mukaansa Intian kulttuuri perustui hindulaisille arvoille ja näin ollen vain hindulaiset olivat todellisia intialaisia. Tämä ajatus muodostui sittemmin hyvin keskeiseksi osaksi hindunationalistien ajattelua.


title: Vinayak Damodar Savarkar

text: Savarkarin mukaan hindut olivat muodostaneet Intiassa jo vedalaiselta kaudelta alkaen kansakunnan, jolla oli luonnolliset ja pyhät rajat. Juuri hindulaisuuden intialainen alkuperä teki siitä intialaisten oikean uskonnon. Intian kristityt ja muslimit eivät verenperinnöstään huolimatta voineet olla todellisia intialaisia, koska heidän uskontonsa olivat peräisin Intian ulkopuolelta. Savarkarin mielestä Intiasta ei olisi pitänyt edes käyttää eurooppalaisten antamaa nimeä Intia, vaan nimeä Hindustan, joka hänen mukaansa oli maan alkuperäisin, oikein ja pyhin nimi. Savarkar sai aatteellisia vaikutteita 1870-luvulla perustetusta Arya Samaj -seurasta, jonka levittämän käsityksen mukaan hindulainen Intia oli koko maailman sivistyksen kehto. Hindulaisuutta puolustaneista jyrkistä mielipiteistään huolimatta Savarkar ei ollut yksityiselämässään uskonnollinen ja häntä on luonnehdittu lähes ateistiksi.


title: Vinayak Damodar Savarkar

text: Savarkar asui Ratnagirissa vuoteen 1937, jolloin hänestä tuli vaikutusvaltaisen äärioikeistolaisen Hindu Mahasabha -puolueen puheenjohtaja. Puolue julisti kiivaasti Intian hindujen ylivertaisuutta erityisesti muslimeihin nähden. Savarkarin puheenjohtajakaudella puolueen muslimivastaisuus ja väkivallan ihannointi lisääntyivät. Savarkar käytti iskulausetta ”Politiikka on hindulaistettava ja hindulaisuus militarisoitava”. Toisen maailmansodan aikana hän ilmaisi myös ihailevansa kansallissosialistista Saksaa, joka arjalaista kulttuuria puolustaessaan vaali samalla myös Intian vedalaista perintöä. Savarkar vetäytyi Hindu Mahasabhan puheenjohtajuudesta vuonna 1943 ja asettui asumaan Bombayhyn.


title: Vinayak Damodar Savarkar

text: Savarkaria syytettiin vuonna 1948 osallisuudesta Mahatma Gandhin salamurhaan, sillä Gandhia ampunut Nathuram Godse oli Savarkarin hyvä ystävä ja Hindu Mahasabhan entinen jäsen. Oikeus kuitenkin vapautti Savarkarin syytteistä todisteiden heikkouden vuoksi. Vielä viimeisinä elinvuosinaan 1960-luvulla Savarkar arvosteli Intian johtajia kyvyttömiksi pelkureiksi ja toivoi maalleen vahvaa johtajaa.


title: Vinayak Damodar Savarkar

text: Andamaanien ja Nikobaarien territorion pääkaupungin Port Blairin lentokenttä on nimetty Savarkarin mukaan ”Veer Savarkarin kansainväliseksi lentokentäksi”.


title: Benuenkongolaiset kielet

text: Benuenkongolaiset kielet on nigeriläis-kongolaisen kielikunnan atlantinkongolaiseen haaraan kuuluva kieliryhmä, johon kuuluvia kieliä puhutaan pääasiassa Saharan eteläpuolisessa Afrikassa. Yli tuhat kieltä kattava ryhmä kattaa yli puolet kaikista voltankongolaisista kielistä.


title: Benuenkongolaiset kielet

text: Suurin osa benuenkongolaisista kielistä kuuluu laajaan bantukielten alaryhmään. Suurimpia bantukieliä ovat swahili, ruanda, šona, xhosa ja zulu. Benuenkongolaisiin kieliin kuuluvia ei-bantukieliä ovat muun muassa igbo, joruba, tiv ja ibibio.


title: Uruguayn ePrix 2014

text: Uruguayn ePrix 2014 eli 2014 Punta del Este ePrix oli Formula E -sarjan kauden 2014–2015 kolmas kilpailu. Kilpailu ajettiin 13. joulukuuta Punta del Esten katuradalla Uruguayn Punta del Estessa.


title: Uruguayn ePrix 2014

text: Jokainen kuljettaja oli arvottu yhteen neljästä aika-ajo ryhmästä. Jokaisella aika-ajo ryhmällä oli 10 minuuttia aikaa radalla ja tämän aikana heidän tarkoitus oli ajaa mahdollisimman nopea aika.


title: Uruguayn ePrix 2014

text: Paalupaikalle ajoi debyytissään Jean-Eric Vergne.


title: Argentiinan ePrix 2015

text: Argentiinan ePrix 2015 eli 2015 Buenos Aires ePrix oli Formula E -sarjan kauden 2014–2015 neljäs kilpailu. Kilpailu ajettiin 10. tammikuuta Puerto Maderon katuradalla Argentiinan Buenos Airesissa.


title: Argentiinan ePrix 2015


title: Argentiinan ePrix 2015

text: Paalupaikalle ajoi Sébastien Buemi.


title: Endgame – Loppupeli

text: Endgame — Loppupeli on yhdysvaltalaisen kirjailijan James Freyn yhdessä Nils Johnson-Sheltonin kirjoittama nuortenkirja. Samannimisen kirjasarjan ensimmäinen osa julkaistiin samanaikaisesti 30 eri maassa. Kirja kertoo kahdestatoista teini-ikäisestä pelaajasta, jotka ovat tuhansia vuosia vanhojen kansojen edustajia. Nuoret ovat valmistautuneet koko ikänsä ihmiskunnan kohtalon määrittävään loppupeliin, joka on juuri alkamassa.


title: Endgame – Loppupeli

text: Jokainen kirjasarjan kirja sisältää mysteerin, jonka ratkaisu vaatii lukijalta ongelmanratkaisu- ja päättelytaitoa. Kirjasta löytyvien vihjeiden perusteella lukijan on mahdollista löytää jonnekin päin maapalloa piilotettu avain ja voittaa täten 500 000 yhdysvaltain dollarin arvoinen kulta-aarre.


title: Endgame – Loppupeli

text: Kirjojen lisäksi Endgame-kokonaisuus yhdistää internetin, sosiaalisen median ja mobiilipelin, joka julkaistaan vuonna 2015. Endgame — Loppupeli -kirjasta on myös tekeillä 20th Century Foxin tuottama elokuva.


title: Alaston Maja (elokuva)

text: Alaston Maja (; ; ) on vuonna 1958 ensi-iltansa saanut Henry Kosterin ohjaama yhdysvaltalais-italialais-ranskalainen elämäkerrallinen draamaelokuva, jonka pääosissa ovat Ava Gardner ja Anthony Franciosa. "Alaston Maja" kertoo espanjalaisen taidemaalarin Francisco de Goyan ja Alban herttuattaren Maria Cayetanan rakkaussuhteesta.


title: Alaston Maja (elokuva)

text: "Alaston Maja" perustuu Noel Gersonin samannimiseen romaaniin, jonka pohjalta Norman Corwin, Giorgio Prosperi, Oscar Saul, Talbot Jennings ja Albert Lewin laativat elokuvan käsikirjoituksen. Silvio Clementelli ja Goffredo Lombardo olivat elokuvan tuottajina. "Alaston Maja" kuvattiin työnimellä "Goya" Technicolor-elokuvausmenetelmällä Roomassa, lähinnä Titanus Farnesinan studioilla. Se kuvattiin vuoden 1958 touko-syyskuussa 913 000 dollarin budjetilla. Société Générale de Cinématographie ja Titanus olivat elokuvan tuotantoyhtiöinä.


title: Alaston Maja (elokuva)

text: "Alaston Maja" sai ensi-iltansa Roomassa 24. joulukuuta 1958. Yhdysvaltain ensi-ilta oli Los Angelesissa 15. huhtikuuta 1959 ja New Yorkissa 10. kesäkuuta 1959. Ranskan ensi-ilta oli 10. kesäkuuta 1959, ja Suomessa elokuva tuli ensi-iltaan 4. syyskuuta 1959. United Artists toimi elokuvan levittäjänä. "Alaston Maja" tuotti Yhdysvaltain ja Kanadan ulkopuolella miljoona dollaria. MGM:n merkintöjen mukaan elokuva jäi tappiolle 513 000 dollarin verran. "Alaston Maja" voitti parhaan elokuvan David di Donatello -palkinnon vuonna 1959.


title: Koyraboro senni

text: Koyraboro senni on Nigerjoen ympäristössä Kaakkois-Malissa puhuttu songhaikieli. Sitä puhuu SIL Internationalin mukaan äidinkielenään ihmistä.


title: Khasi

text: Khasi on Koillis-Intiassa puhuttu austroaasialainen kieli, jota puhuu vuoden 2001 väestönlaskennan mukaan äidinkielenään ihmistä. Se on virallinen kieli Meghalayan osavaltiossa. Khasi kuuluu austroaasialaisten kielten khasilaiseen haaraan ja sen lähimpiin sukukieliin kuuluvat pnar, lyngngam ja megam.


title: Vainiokehräjäkälät

text: Vainiokehräjäkälät ("Protoparmeliopsis") on kehräjäkälien heimoon kuuluva suku. Suvun lajit ovat muodoltaan rupimaisia tai lehtimäisiä. Reunoilla on liuskoja, jotka ovat säteittäisiä. Väri on keltaisen sävyinen, kellanruskea tai harmaanvihreä. Kotelomaljat ovat ruskeita. Sekovarren sisällä on kuromapulloja, joissa on lieriön muotoisia kuroumia. Vainiokehräjäkälät kasvavat enimmäkseen kivien päällä. Sukuun kuuluvia lajeja ovat tyrskykehräjäkälä ("P. achariana"), riuttakehräjäkälä ("P. laatokkaënsis"), kaarrekehräjäkälä ("P. macrocyclos") ja vainiokehräjäkälä ("P. muralis").


title: Super Monkey Ball Bounce

text: Super Monkey Ball Bounce on Segan kehittämä ja julkaisema mobiilipeli. Se julkaistiin Applen alustoille ladattavana versiona maailmanlaajuisesti 6. lokakuuta 2014. Pelissä päätavoitteena on pelastaa pelin päähahmon, AiAin apinaystävät suorittamalla lukuisia pulmia. Peli on saanut arvostelijoiden keskuudessa pääosin ristiriitaisia vastaanottoja, Metacriticin seitsemän arvostelun keskiarvon ollessa 65/100. Touch Arcade antoi pelille arvosanaksi 3/5 tähteä. 148Apps puolestaan antoi 3,5/5 tähteä, todeten että "Super Monkey Ball Bounce" on pitkälti samanlainen kuin Peggle, mutta se ei ole ihan niin hyvä, plus se on täynnä freemium-pohjaisia ärsytyksiä". Social Student antoi pelille 6/10 pistettä.


title: Steve Hodge

text: Stephen Brian "Steve" Hodge (s. 25. lokakuuta 1962 Nottingham) on uransa jo päättänyt englantilainen jalkapalloilija ja nykyinen valmentaja. Nykyisin hän työskentelee Notts Countyn juniorivalmentajana. 170-senttisen Hodgen pelipaikka oli keskikenttäpelaaja.


title: Steve Hodge

text: Hodgen kasvattajaseura on hänen kotikaupunkinsa Nottingham Forest, jota hän edusti vuoteen 1985 asti. Sen jälkeen hän siirtyi Aston Villaan, mutta siirtyi vain yhden kauden jälkeen Tottenham Hotspuriin. Vuonna 1988 Hodge palasi takaisin kasvattajaseuraansa, jossa hän voitti kahdesti peräkkäin Englannin liigacupin, vuosina 1989 ja 1990. Vuonna 1991 Hodge siirtyi Leeds Unitediin, jossa tuli Englannin liigan voitto kaudella 1991–1992. Seuraavat vuodet Hodge edusti pienempiä seuroja vähällä peliajalla, ennen kuin lopetti uransa neljänneksi korkeimman sarjatason Leyton Orientissa.


title: Steve Hodge

text: Hodge voitti Euroopan mestaruuden vuonna 1984 alle 21-vuotiaiden maajoukkueessa. Englannin jalkapallomaajoukkueessa hän pelasi 24 ottelua tekemättä yhtään maalia vuosina 1986–1991.


title: Steve Hodge

text: Hänet tunnetaan parhaiten siitä, että hän potkaisi pallon korkeana kohti omaa maalia Englannin ja Argentiinan välisessä MM-puolivälieräottelussa vuoden 1986 MM-kisoissa. Diego Maradona löi kädellään Hodgen potkaiseman korkean pallon maaliin ohi Peter Shiltonin ja vilpistä huolimatta maali laskettiin. Tuo maali tunnetaan nykyään nimellä Jumalan käsi -maali. Hodge pelasi Englannin paidassa kaksissa MM-kisoissa.


title: Steve Hodge

text: Uransa jälkeen Hodge on toiminut managerina. Hän oli viikon Notts Countyn väliaikaisena managerina, ennen kuin tehtävään nimettiin Shaun Derry. Nykyisin Hodge toimii Notts Countyn juniorivalmentajana.


title: Zach Sill

text: Zach Sill (s. 24. toukokuuta 1988 Truro, Kanada) on kanadalainen jääkiekkoilija, joka siirtyi heinäkuussa 2015 NHL-seura Washington Capitalsin organisaatioon. Vasemmalta laukovan Sillin pelipaikka on keskushyökkääjä.


title: Zach Sill

text: Sill debytoi AHL-seura Wilkes-Barre/Scranton Penguinsissa kaudella 2009–2010. Toukokuussa 2011 Penguinsin emoseura Pittsburgh Penguins ilmoitti ostaneensa Sillin kaksivuotisella sopimuksella. Hän debytoi NHL:ssä marraskuussa 2013 New Jersey Devilsiä vastaan. Hän pelasi kauden aikana 20 runkosarjaottelua ollen välillä myös farmissa. Kauden 2014–2015 Sill aloitti jälleen ykkösjoukkueen mukana.


title: Zach Sill

text: Sill pelasi kaudella 2014–2015 42 ottelua Penguinsissa, kunnes Toronto Maple Leafs hankki hänet ja kaksi varausoikeutta Penguinsilta vaihdossa Daniel Winnikiin. Maple Leafsissa Sill pelasi loppukauden aikana 21 ottelua. Kesällä 2015 hän teki vuoden sopimuksen Washington Capitalsin kanssa. Sill pelasi kaudella 2015–2016 runkosarjassa kymmenen NHL-ottelua ja 63 AHL-ottelua Hershey Bearsissa. Hän oli mukana AHL:n pudotuspeleissä, kun Bears pääsi Calder Cupin finaaleihin saakka. Sill teki 10 pistettä 21 pudotuspeliottelussa. Kuudella maalillaan hän jakoi joukkueen sisäisen maalintekijätilaston toisen sijan. Kauden jälkeen Sill teki kaksivuotisen jatkosopimuksen Capitalsiin.


title: Kimmo Rannisto

text: Kimmo Rannisto (s. 1970 Helsinki) on suomalainen yritysjohtaja. Hän työskenteli syksystä 2013 helmikuuhun 2016 SM-liiga Oy:n toimitusjohtajana.


title: Kimmo Rannisto

text: Rannisto valmistui Helsingin kauppakorkeakoulusta kauppatieteiden maisteriksi vuonna 1997. Ennen SM-liiga-pestiä hän on työskennellyt Unileverin kategoriapäällikkönä 1996–1998, Coca-Cola Finlandin markkinointipäällikkönä 1998–2003, Tele2 Finlandin toimitusjohtajana 2003–2005, Lippupalvelun toimitusjohtajana 2005–2009 ja Sinebrychoffin kaupallisena johtajana 2009–2013.


title: Kimmo Rannisto

text: Rannisto harrastaa jääkiekkoa, kuntosalia ja lenkkeilyä. Hän pelasi juniorina jääkiekkoa Helsingin IFK:ssa B-junioreihin asti ja voitti C-junioreissa Suomen-mestaruuden. Rannisto on myös toiminut HIFK:n juniorijoukkueiden apuvalmentajana. Hänen perheeseensä kuuluvat vaimo ja kolme poikaa.


title: Clayton

text: Clayton voi tarkoittaa:


title: Annankadun kulmassa

text: ”Annankadun kulmassa” on suomalaisartisti Heli Kajon kappale. Warner Music Finland julkaisi kappaleen Kajon esikoisalbumin "Elämäsi suloisimman virheen" ensimmäisenä singlenä 15. maaliskuuta 2010. Itse albumi kuitenkin julkaistiin vasta kaksi vuotta singlen julkaisun jälkeen. Kajo on itse sanoittanut ja säveltänyt kappaleen.


title: Annankadun kulmassa

text: Kajo kilpaili kappaleellaan vuoden 2010 Eurovision laulukilpailun Suomen-karsinnoissa. Hän pääsi karsintojen finaaliin, mutta putosi kilpailusta ennen niin sanottua superfinaalia, jossa Suomen edustajaksi valittiin Kuunkuiskaajat kappaleellaan ”Työlki ellää”. Kajon kappale kuitenkin palkittiin euroviisufanien ylläpitämän Viisukuppilan fanipalkinnolla.


title: Le Calvaire

text:
Le Calvaire ("Golgata") on ranskalaisen kirjailijan Octave Mirbeaun kirjoittama osittain omaelämäkerrallinen romaani, joka ilmestyi marraskuussa 1886.
Romaani kuvaa antisankari Jean Mintién kärsimyksiä ja tuhoisaksi osoittautuvaa intohimoa kevytkenkäiseen naiseen Juliette Roux’hun.


title: Le Calvaire

text: Toinen luku synnytti valtaisan skandaalin. Se on sodasta raadollinen kuvaus, joka luo kriittisen katseen Ranskan armeijaan ja ajatukseen isänmaasta.


title: Trailanga Swami

text: Trailanga Swami (tunnettu myös nimillä Tailang Swami ja Telang Swami) (–1887) oli hindu joogi, joka eli Intian Varanasissa. Swamin opetuksista kerrotaan hänen opetuslapsensa Umacharan Mukhopadhyaynin kirjoittamassa elämäkerrassa. Hänen seuraajansa ovat kunnioittaneet häntä Shivan inkarnaationa.


title: Trailanga Swami

text: Tarinoiden mukaan Swami eli yli 300-vuotiaaksi. Hän kykeni levitoimaan veden päällä, juomaan myrkkyä vahingoittumatta sekä katoamaan lukitusta sellistä. Samaten hän ei syönyt juuri lainkaan, vaikka painoi 140 kiloa. Kuoltuaan Swami laskettiin Gangesiin.


title: Ja aurinko nousee (elokuva)

text: Ja aurinko nousee (; myös "Ernest Hemingway’s The Sun Also Rises") on vuonna 1957 ensi-iltansa saanut Henry Kingin ohjaama yhdysvaltalainen psykologinen draamaelokuva, jonka pääosissa ovat Tyrone Power, Ava Gardner, Mel Ferrer ja Errol Flynn.


title: Ja aurinko nousee (elokuva)

text: "Ja aurinko nousee" perustuu Ernest Hemingwayn samannimiseen romaaniin "Ja aurinko nousee" (1926), jonka pohjalta Peter Viertel laati elokuvan käsikirjoituksen. Elokuvan tuottajana toimi Darryl F. Zanuck ja tuotanto- ja levittäjäyhtiönä 20th Century Fox.


title: Ja aurinko nousee (elokuva)

text:
"Ja aurinko nousee" kertoo pettyneistä amerikkalaisista maastamuuttaneista kirjoittajista, jotka elävät irstasta ja hedonistista elämäntapaa 1920-luvun Ranskassa ja Espanjassa.
Ann Harding ja Constance Bennett yrittivät saada "Ja aurinko nousee" -romaanin filmatisoiduksi 1930- ja 1940-luvuilla saamatta kuitenkaan studioiden kiinnostusta. Ohjaaja Howard Hawks osti romaanin elokuvaoikeudet vuonna 1949 ja yritti saada Ann Hardingia, Montgomery Cliftia ja Margaret Sheridania elokuvan rooleihin, mutta elokuvaa ei koskaan tehty. Lopulta Hawks myi romaanin elokuvaoikeudet tuottaja Darryl F. Zanuckille vuonna 1955.


title: Ja aurinko nousee (elokuva)

text: "Ja aurinko nousee" kuvattiin CinemaScope-elokuvausmenetelmällä Ranskassa, Espanjassa ja Meksikossa 3,5 miljoonan dollarin budjetilla. Elokuvan kuvauspaikkoina olivat Ranskassa Pariisi ja Biarritz, Espanjassa Pamplona ja Meksikossa México ja Morelia. Härkätaistelut kuvattiin Pamplonassa. Vaikka Hemingwayn romaani määrittelee ajakseen 1920-luvun puolivälin, elokuvasovitus asettaa tarinan ajaksi vuoden 1922.


title: Ja aurinko nousee (elokuva)

text: Tuottaja Darryl F. Zanuck palkkasi Robert Evans -nimisen tulokkaan härkätaistelija Pedro Romeron rooliin vastoin Ava Gardnerin, Tyrone Powerin ja Ernest Hemingwayn tahtoa. Zanuck piti Evansin kaikesta huolimatta elokuvassa, ja Evans käytti Zanuckin vastausta vastustaneille työryhmän jäsenille elämäkertansa "The Kid Stays in the Picture" (1994) nimenä.


title: Ja aurinko nousee (elokuva)

text: "Ja aurinko nousee" sai Yhdysvaltain ensi-iltansa New Yorkissa 23. elokuuta 1957 ja Suomen 15. marraskuuta 1957. Elokuva tuotti Yhdysvaltain alkuperäisen teatterilevityksen aikana 3 815 000 dollaria. "Ja aurinko nousee" sai kriitikoilta kielteisen vastaanoton, koska he pitivät elokuvaa hitaasti etenevänä ja näyttelijöitä liian vanhoina alkuperäisen romaanin henkilöhahmoihin. Kriitikot sen sijaan ylistivät Errol Flynnin roolisuoritusta alkoholistina, ja Flynn "Ja aurinko nousee" -elokuvan jälkeen näyttelikin erityisesti alkoholistirooleja. Flynnille haluttiin antaa Oscar-ehdokkuus parhaasta miespääosasta, mutta hän ei päässyt ehdokaslistaan.


title: Ja aurinko nousee (elokuva)

text: "Ja aurinko nousee" julkaistiin ensimmäisen kerran DVD:nä Yhdysvalloissa 28. elokuuta vuonna 2006. "Ja aurinko nousee" -romaanista on tehty myös vuonna 1984 minisarja "Ja aurinko nousee", jonka ohjasi James Goldstone.


title: Escontria chiotilla

text: Escontria chiotilla on kaktuskasvien heimoon ("Cactaceae") kuuluva etelämeksikolainen laji, joka kuuluu ainoana omaan sukuunsa. Suvun tieteellinen nimi viittaa meksikolaiseen kuuluisuuteen Don Blas Escontriaan. Laji on läheistä sukua härmekaktuksille ("Myrtillocactus") ja voitaisiin yhdistää niihin.


title: Escontria chiotilla

text: Laji on puumaiseksi kasvava haarova kaktus, 4-7 m korkea. Varret ovat lieriömäisiä, kirkkaan vihreitä, läpimitaltaan 8-12 cm. Varressa on seitsemän tai kahdeksan suorareunaista särmää. Piikkejä kantavat kääpiöversot (areolit) sijaitsevat lähekkäin ja kasvavat toisinaan kiinni toisiinsa. Keskipiikki on oranssinpunainen tai keltainen ja vanhetessaan harmaantuva. Säteittäispiikkejä on areolissa 10-20 ja ne ovat kellertävän ruskeita, harmahtaviksi muuttuvia. Kukat kehittyvät verson kärjen tuntumaan ja kasvi kukkii päiväaikaan. Muodoltaan ne ovat putkimaisia tai hieman kellomaisia, väriltään keltaisia. Kukan tyven suomut ovat leveitä, ruskeita, läpikuultavia, kolmiomaisia ja kalvomaisia. Hedelmä on pallomainen, purppuranruskea, mehevä, suomuinen, makea ja syötävä.


title: Escontria chiotilla

text: "Escontria chiotilla" kasvaa Meksikon eteläosassa Pueblan, Oaxacan, Guerreron ja Michoacánin maakunnissa. Se on tärkeä osakas sikäläisissä kaktusmetsissä.


title: Escontria chiotilla

text: Hedelmät ovat herkullisia, ja niitä on kaupan Oaxacan kauppapaikoilla kesä- ja heinäkuussa.


title: Rihards Bukarts

text: Rihards Bukarts (s. 31. joulukuuta 1995) on latvialainen jääkiekkoilija, joka pelaa Saksan DEL-liigassa Schwenninger Wild Wingsin joukkueessa.


title: Rihards Bukarts

text: Bukarts on SK Sagan kasvatti. Hän pelasi kaudella 2011–2012 Venäjän nuorten jääkiekkosarjassa edustaen Kapitan Stupinoa, jossa hänestä tuli nuorin sarjassa maalin tehnyt pelaaja. Dinamo Riika varasi Bukartsin . Hänestä tuli pienimmällä numerolla KHL:ään varattu latvialainen. Hänen veljensä Roberts varattiin neljä pykälää myöhempänä.


title: Rihards Bukarts

text: Bukarts siirtyi Dinamo Riian organisaatioon kaudeksi 2012–2013, mutta lähti seuraavana vuonna Pohjois-Amerikan juniorisarjoihin. WHL-sarjan Brandon Wheat Kings varasi Bukartsin kesällä 2013 CHL Import Draftissa ja hän pelasi Wheat Kingsissä kolme kautta. Viimeisen juniorikautensa aikana Bukarts siirtyi Portland Winterhawksiin.


title: Rihards Bukarts

text: Kaudelle 2016–2017 Bukarts teki yhden vuoden sopimuksen AHL-seura Springfield Thunderbirdsin kanssa, pelaten suurimman osan kaudesta Thunderbirdsin farmijoukkueessa ECHL-liigan Manchester Monarchsissa.


title: Rihards Bukarts

text: Kaudella 2017–2018 Bukarts palasi Eurooppaan. Hän aloitti kauden tšekkiläisessä HC Zlínissä, josta hän siirtyi marraskuussa Dinamo Riikaan. Helmikuussa 2018 Bukarts siirtyi vielä saksalaiseen Eisbären Berliniin. Kaudeksi 2018–2019 hän siirtyi Schwenninger Wild Wingsiin.


title: Rihards Bukarts

text: Bukarts on edustanut Latvian alle 18-vuotiaiden jääkiekkomaajoukkue maailmanmestaruuskilpailuissa 2012 ja 2013 sekä maan nuorten jääkiekkomaajoukkuetta nuorten maailmanmestaruuskilpailuissa 2013.


title: Rihards Bukarts

text: Latvian jääkiekkomaajoukkueessa Bukarts on pelannut maailmanmestaruuskisoissa 2017 ja 2018.


title: Jayce Hawryluk

text: Jayce Hawryluk (s. 1. tammikuuta 1996) on kanadalainen jääkiekkoilija, joka pelaa WHL-joukkue Brandon Wheat Kingsissä. Florida Panthers varasi hänet toisella kierroksella .


title: Jayce Hawryluk

text: Brandon Wheat Kings varasi toisella kierroksella Hawrylukin WHL:ään. Hän on pelannut Wheat Kingsissä kaudesta 2011–2012 lähtien. Kaudella 2013–2014 hän teki joukkueessa 24 maalia ja 64 pistettä.


title: Ryan Pulock

text: Ryan Pulock (s. 6. lokakuuta 1994) on kanadalainen jääkiekkoilija, joka pelaa NHL-joukkue New York Islandersin farmiseura Bridgeport Sound Tigersissa.


title: Ryan Pulock

text: Pulock pelasi WHL-joukkue Brandon Wheat Kingsissä, josta New York Islanders varasi hänet ensimmäisen kierroksen puolivälissä numerolla 15 .


title: Ryan Pulock

text: 28. syyskuuta 2013 Pulock teki kolmivuotisen tulokassopimuksen Islandersin kanssa.


title: Avovesiuinnin Euroopan-mestaruuskilpailut 1989

text: Avovesiuinnin Euroopan-mestaruuskilpailut järjestettiin vuonna 1989 ensimmäisen kerran. Kilpailut pidettiin Jugoslavian Stari Gradissa, nykyisen Kroatian rannikolla 2.–3. syyskuuta. Kilpailujen järjestäjänä toimi Euroopan uimaliitto LEN.


text: Isäntämaa


title: Darren Dietz

text: Darren Dietz (s. 17. heinäkuuta 1993) on kanadalainen jääkiekkoilija, joka teki kaudeksi 2017–2018 sopimuksen KHL-seura Barys Astanan kanssa. Dietz on pelannut aiemmin urallaan neljän kauden ajan AHL-sarjassa ja 13 ottelua Montreal Canadiensissa NHL:ssä. Canadiens oli varannut hänet viidennellä kierroksella .


title: Darren Dietz

text: Dietz pelasi WHL:ssä kaudesta 2009–2010 Saskatoon Bladesin joukkueessa, jossa hänet valittiin vuonna 2013 WHL:n idän tähdistökentälliseen.


title: Darren Dietz

text: 16. syyskuuta 2013 Montreal Canadiensin kautta edeltävän harjoitusleirin jälkeen Dietz siirtyi AHL-yhteistyöseura Hamilton Bulldogsiin. Ensimmäisen ottelunsa NHL:ssä Dietz pelasi Canadiensissa 23. maaliskuuta 2016. Kauden 2015–2016 aikana Dietz pelasi lopulta 13 ottelua. Seuraavaksi kaudeksi Dietz teki sopimuksen Washington Capitalsiin.


title: Darren Dietz

text: Dietz edusti kauden 2016–2017 aikana AHL-seuroja Hershey Bears ja Texas Stars. Dietz pelasi Capitalsin farmiseura Hersheyn lisäksi Dallas Starsin farmiseurassa Texasissa. Dietz lähetettiin Texasiin, kun Dallas oli lähettänyt Mattias Bäckmanin Hersheyyn. Kauden jälkeen hän teki vuoden sopimuksen KHL-seura Barys Astanan kanssa.


title: Spielberg (Itävalta)

text: Spielberg bei Knittelfeld on kaupunki Steiermarkissa keskisessä Itävallassa. Tammikuussa 2014 kaupungissa asui 5 103 asukasta. Kaupungin pormestari on Itävallan sosiaalisdemokraattien Manfred Lenger.


title: Spielberg (Itävalta)

text: Parhaiten Spielberg tunnetaan formularadastaan Red Bull Ringistä. Ennen rata tunnettiin nimillä A1-Ring ja Österreichring. F1-kisa Spielbergissä on ajettu 1970-1987, 1997-2003 ja uudestaan taas vuodesta 2014 lähtien.


title: Brough Superior SS100

text: Brough Superior SS100 on Brough Superior -sarjan moottoripyörämalli, jonka moottoripyörävalmistaja George Brough suunnitteli 1924. Moottoripyöristä käytettiin markkinoinnissa nimitystä "moottoripyörien Rolls Royce".


title: Brough Superior SS100

text: Tunnettuja SS100-mallin käyttäjiä oli muun muassa Arabian Lawrencena tunnettu T. E. Lawrence, joka kuoli moottoripyöräonnettomuudessa 1935. Lawrencen tiedettiin ajavan lujaa, eikä hän myöskään käyttänyt suojakypärää.


title: GP2-kausi 2015

text: GP2-kausi 2015 oli GP2-sarjan yhdestoista kausi. Tästä kaudesta alkaen sarjassa käytettiin emosarja Formula 1:n autoista tutuksi tullutta avautuvaa takasiipeä eli DRS-järjestelmää.


title: GP2-kausi 2015

text: Sarjan mestaruuden voitti belgialainen Stoffel Vandoorne. Toiseksi tuli yhdysvaltalainen Alexander Rossi ja kolmanneksi venäläinen Sergei Sirotkin. Tallien mestaruuden voitti ART Grand Prix.Uudet kuljettajatTallia vaihtaneet kuljettajat


title: GP2-kausi 2015

text: Poistuneet kuljettajat


title: GP2-kausi 2015

text: Kesken kauden vaihtuneet kuljettajat


title: GP2-kausi 2015

text: Kausi alkoi 18. huhtikuuta, Bahrainin Sahkirista ja päättyi 29. marraskuuta, Abu Dhabin Yas Marinan radalle. Saksan GP:n peruuntumisen myötä GP-luokkien kisat korvattiin Bahrainin osakilpailuilla, jotka ajettiin kauden toiseksi viimeisenä kisaviikonloppuna. Kilpailut ajettiin tuolloin FIA World Endurance Championship -sarjan yhteydessä.


title: GP2-kausi 2015

text: (*) = Tarkoittaa paalupaikkaa, joka on saavutettu pitkän kilpailun kahdeksannesta sijasta.


title: GP2-kausi 2015

text: Pisteet jaettiin lauantain pitkän kilpailun 10 parhaan joukkoon sijoittuneille kuljettajille ja 8 parhaalle sprinttikisassa. Lauantain pitkään kilpailuun paalupaikalle ajanut kuljettaja palkittiin 4 pisteellä. Nopeimman kierroksen 10 parhaan joukkossa ajanut kuljettaja sai 2 ylimääräistä pistettä. Sprinttikisaan paalupaikan ottanut kuljettaja ei saanut ylimääräisiä pisteitä.


title: GP2-kausi 2015

text: Pisteet jaettiin sprinttikisan 8 parhaalle.


title: GP2-kausi 2015

text:
† = Kuljettaja ei ajanut maaliin/keskeytti, mutta sai sijoituksen ajettuaan yli 90 % kisapituudesta.
‡ = Ratavallien korjaustöiden vuoksi kisa lyhennettiin 15 kierroksen mittaiseksi, joten kilpailusta jaettiin vain puolikkaat pisteet.


title: Avovesiuinnin Euroopan-mestaruuskilpailut 1991

text: Avovesiuinnin Euroopan-mestaruuskilpailut järjestettiin vuonna 1991 toisen kerran. Kilpailut pidettiin Italian Terracinassa 14.–15. syyskuuta. Kilpailujen järjestäjänä toimi Euroopan uimaliitto LEN.


text: Isäntämaa


title: Andrei Makarov (jääkiekkoilija)

text: Andrei Makarov (s. 20. huhtikuuta 1993) on venäläinen jääkiekkoilija, joka pelaa kaudella 2017–2018 KHL-seura Neftehimik Nižnekamskissa.


title: Andrei Makarov (jääkiekkoilija)

text: Makarov on pelannut juniorikiekkoa QMJHL-joukkue Lewiston Maineaicsissa ja WHL-joukkue Saskatoon Bladesissa. Hän edusti Venäjän nuorten maajoukkuetta nuorten maailmanmestaruuskilpailuissa vuosina 2012 ja 2013 voittaen hopeaa ja pronssia. 14. syyskuuta 2012 Buffalo Sabres kiinnitti varaamattoman vapaan agentin Makarovin kolmivuotisella tulokassopimuksella, mutta hän jatkoi pelaamistaan Saskatoonissa. Makarov palkittiin kauden 2012–2013 päätteeksi Hap Emms Memorial Trophylla ollen paras maalivahti Memorial Cupin turnauksessa 2013. 115 pelaamassaan WHL-pelissä Makarov sai saldokseen 66–38–7, torjuntaprosentin 91,6 ja päästettyjen maalien keskiarvon 2,80. Lisäksi hän pelasi yhdeksän nollapeliä.


title: Andrei Makarov (jääkiekkoilija)

text: Makarov teki ammattilaisdebyyttinsä 1. marraskuuta 2013 ECHL:ssä Fort Wayne Kometsin paidassa, jossa pelasi kaudella 2013–2014 31 ottelua saldolla 15–11–4 ja torjuntaprosentilla 90,6. Päästettyjen maalien keskiarvo oli 2,79. 17. maaliskuuta 2014 hänet kutsuttiin AHL:ään Rochester Americansiin, jossa hän pelasi kuusi ottelua ennen uransa ensimmäistä NHL-komennusta Buffalo Sabresiin.


title: Bakun katurata

text:
Bakun katurata (virallisesti Baku City Circuit, ) on katurata Azerbaidžanin pääkaupungissa Bakussa.
Radalla ajettiin ensimmäistä kertaa kaudella Formula 1 -sarjan Euroopan Grand Prix. Kilpailun vahvisti joulukuussa 2013 Formula 1 -sarjan silloinen johtaja Bernie Ecclestone. Lokakuussa 2014 julkaistiin kuusikilometrinen vastapäivään kulkeva rata, joka kulkee Bakun katuja pitkin. Radalla on 20 mutkaa, ja sen on suunnitellut saksalainen arkkitehti Hermann Tilke.


title: Kolmas pyörä (vuoden 1957 elokuva)

text: Kolmas pyörä () on vuonna 1957 ensi-iltansa saanut Mark Robsonin ohjaama yhdysvaltalais-brittiläinen romanttinen komediaelokuva, jonka pääosissa ovat Ava Gardner, Stewart Granger ja David Niven. "Kolmas pyörä" kertoo kahden miehen ja naisen välisestä kolmiodraamasta heidän joutuessaan haaksirikon takia autiolle saarelle.


title: Kolmas pyörä (vuoden 1957 elokuva)

text: "Kolmas pyörä" perustuu André Roussinin näytelmään "La petite hutte" (1947), jonka pohjalta Nancy Mitford teki englanninkielisen sovituksen. Sovituksen pohjalta F. Hugh Herbert laati elokuvan käsikirjoituksen. Roussinin "La petite hutte" -näytelmä perustuu taas Carles Soldevilan näytelmään "Civilitzats tanmateix" (1921). Mark Robson ja F. Hugh Herbert olivat elokuvan tuottajina.


title: Kolmas pyörä (vuoden 1957 elokuva)

text: Alkuperäistä näytelmää esitettiin yli 1 500 kertaa Pariisissa ranskan kielellä. Nancy Mitfordin englanninkielisen sovituksen myötä näytelmää esitettiin Lontoon West Endin Lyric Theatressa vuodet 1950–1953, jolloin näytelmän pääosissa olivat Robert Morley ja David Tomlinson. Pariisin ja Lontoon tuotantojen jälkeen näytelmää esitettiin New Yorkin Broadwaylla Coronet Theatressa hetken aikaa lokakuussa 1953 29 esityksen ajan.


title: Kolmas pyörä (vuoden 1957 elokuva)

text: "Kolmas pyörä" -elokuvan kuvaukset alkoivat heinäkuun alussa 1956. Elokuvaa kuvattiin Italian Rooman Cinecittàn studioilla, Metro-Goldwyn-Mayerin studioilla Kalifornian Culver Cityssä ja Englannin Hertfordshiren Borehamwoodissa, Lontoossa ja Jamaikalla. Elokuvan kuvaukset saatiin päätökseen elokuun lopussa 1956. Elokuvan budjettina oli 1 662 000 dollaria, ja sen tuotantoyhtiöinä olivat Herbson S. A. Production ja Metro-Goldwyn-Mayer.


title: Kolmas pyörä (vuoden 1957 elokuva)

text: "Kolmas pyörä" sai Yhdysvaltain ensi-iltansa New Yorkissa 3. toukokuuta 1957, ja maanlaajuiseen teatterilevitykseen elokuva pääsi 24. toukokuuta 1957. Suomessa elokuva tuli ensi-iltaan 15. marraskuuta 1957. Metro-Goldwyn-Mayer vastasi elokuvan teatterilevityksestä. "Kolmas pyörä" tuotti alkuperäisen teatterilevityksensä aikana 3,6 miljoonaa dollaria. MGM:n merkintöjen mukaan elokuva toi voittoa 340 000 dollarin verran.


title: Arvo A. Juvonen

text: Arvo Antero Juvonen (4. huhtikuuta 1916 Terijoki – 29. marraskuuta 2004 Lake Oswego, Oregon, Yhdysvallat) oli suomalainen kaukopartiomies, joka toimi 1950-luvulla tiedustelijana Yhdysvaltain palveluksessa, kun norjalaiset ja amerikkalaiset värväsivät entisiä suomalaisia kaukopartiomiehiä Neuvostoliittoon tehtäviin tiedusteluretkiin (Operaatio Uppsala).


title: Arvo A. Juvonen

text: Juvonen oli ennen sotia rajavartiolaitoksen palveluksessa. Talvi- ja jatkosodan aikana hän toimi tiedustelutehtävissä ja kaukopartiomiehenä. Juvonen jäi sodan jälkeen armeijan palvelukseen kanta-aliupseeriksi aina vuoteen 1951 saakka. Eron jälkeen Norjan tiedustelupalvelu otti yhteyttä Juvoseen ja vuosina 1951–1954 hän teki Yhdysvaltain keskustiedustelupalvelun CIA:n laskuun useita tiedustelumatkoja Suomesta ja Norjasta käsin Neuvostoliiton raja-alueille. Tiedustelupartioita tarvittiin, koska ilmakuvia ottavia vakoilusatelliitteja ei ollut vielä käytössä. Tunnetuimman tiedusteluretkensä Juvonen teki matkaamalla kuumailmapallolla Norjasta Paatsjoen yli Petsamoon. Tästä ja muista Juvosen retkistä kerrotaan Esa Anttalan kirjassa "Yli rautaesiripun".


title: Arvo A. Juvonen

text:
Juvonen muutti 1953 perheineen Yhdysvaltoihin välttääkseen joutumasta Suomen viranomaisten pidättämäksi. Hän sai perheineen Yhdysvaltain kansalaisuuden ja he asuivat Washingtonissa, Bostonissa, Minnesotassa, Seattlessa ja viimeiset 24 vuotta Lake Oswegossa Oregonissa. Tiedustelu-uransa päätyttyä Juvonen työskenteli puuseppänä. Hän kärsi ajoittain alkoholiongelmista, perheen talo paloi Massachusettsissa ja hän joutui Seattlessa asuessaan auto-onnettomuuteen saaden aivovamman. Juvosen kolmesta pojasta keskimmäinen kuoli onnettomuudessa 1963.
Juvonen palasi Suomeen vasta 1991 ja vieraili tämän jälkeen useita kertoja entisessä kotimaassaan. Hän kirjoitti kaksi kirjaa sodanaikaisista retkistään ja hänestä tehtiin dokumenttiohjelma Norjan televisioon. Kuolemansa jälkeen Juvonen haudattiin Suomeen.


title: Avovesiuinnin Euroopan-mestaruuskilpailut 1993

text: Avovesiuinnin Euroopan-mestaruuskilpailut järjestettiin vuonna 1993 kolmannen kerran. Kilpailut pidettiin Tšekin Slapyssa 28.–29. elokuuta. Kilpailujen järjestäjänä toimi Euroopan uimaliitto LEN.


text: Isäntämaa


title: William Rothenstein

text: Sir William Rothenstein (29. tammikuuta 1872 – 14. helmikuuta 1945) oli brittiläinen taidemaalari, piirtäjä ja taidekirjailija. Hänet tunnetaan parhaiten sotataiteilijana ensimmäisessä ja toisessa maailmansodassa sekä muotokuvataiteilijana. Lontoossa sijaitsevassa National Portrait Gallery -näyttelyssä on näytillä yli 200 Rothensteinin tekemää muotokuvaa. Rothenstein oli Royal College of Art -yliopiston rehtori 1920–35 ja ritaroitiin 1931.


title: Clouds Hill

text: Clouds Hill on asumaton mökki, joka sijaitsee lähellä Warehamin kaupunkia Dorsetin kreivikunnassa Lounais-Englannissa. Se tunnetaan erityisesti Arabian Lawrencena tunnetun T. E. Lawrencen entisenä asuinpaikkana, jossa hän asui vaihdellen vuosina 1923–1935. Lawrence osti mökin vuonna 1925 ja teki siihen runsaasti muutoksia ja parannuksia aina vuoteen 1935 saakka, jolloin hän kuoli läheisellä tieosuudella tapahtuneessa moottoripyöräonnettomuudessa. Vuonna 1808 rakennettu Clouds Hill kuuluu Historic Englandin ylläpitämään rakennusluetteloon ja on National Trustin hallinnoima vierailijoille avoin kotimuseo.


title: Clouds Hill

text: Clouds Hill sijaitsee Dorsetin kreivikunnassa Lounais-Englannissa. Rakennuksen alue kuuluu Purbeckin piiriin ja Turners Puddlen kuntaan.


title: Clouds Hill

text: Rakennuksen seinät ovat värikäsiteltyä tiiltä ja siinä on tiilikatto. Rakennukseen kuuluu pohjakerros ja ullakkohuoneet. Sen pohjapiirustus koostuu kahdesta huoneesta ja eteisaulasta. Ulko-oven yläpuolella on päätykolmio, jossa on kreikankielinen kaiverrus "οὐ φροντὶς" (). Pohjakerroksen saranoitujen puukehyksisten ikkunoiden lisäksi eteläpuolella on yksi moniosainen ikkuna ja ullakolla päätyikkunat. Rakennuksen pohjakerroksen päähuoneessa on tiilitakka ja ullakon kattopalkit ovat paljaat.


title: Clouds Hill

text: Clouds Hill kuuluu julkisen järjestön Historic England ylläpitämään luetteloon rakennuksista, joilla on erityistä arkkitehtonista tai historiallista arvoa.


title: Clouds Hill

text: Clouds Hill rakennettiin 1808 alun perin tarkoituksenaan majoittaa Moretonin tilalla työskennellyttä tilatyöntekijää tai metsänhoitajaa. Mökki palveli tässä tarkoituksessa ensimmäisen maailmansodan alkuvaiheisiin saakka, minkä jälkeen rakennus oli asumattomana 1920-luvun alkupuolelle. Vuoteen 1922 mennessä rakennus oli ehtinyt ränsistyä. Vuoden 1922 kesällä Tank Corps -panssariyksikössä palvellut Arthur Knowles vuokrasi mökin ja oheisen maakaistaleen rakentaakseen perheellensä pientalon. Vuokrasopimus edellytti myös alkuperäisen rakennuksen kunnostamisen asuinkelpoiseksi.


title: Clouds Hill

text:
Läheisessä armeijan Bovington Camp -tukikohdassa palvellut T. E. Lawrence vuokrasi mökin loppukesästä 1923. Lawrence jatkoi mökin keskeneräisiä kunnostustöitä. Lawrence työsti samoihin aikoihin sotamuistelmistaan "Seven Pillars of Wisdom" tilaajille tarkoitettua lyhennelmää. Sitä varten mökki tarjosi rauhallisen työympäristön ja vetäytymispaikan kasarmielämästä. Lawrencen elämäkertakirjailijan Jeremy Wilsonin mukaan ensimmäinen maininta mökistä Lawrencen kirjeenvaihdossa on 17. syyskuuta 1923. Lawrence nimesi alun perin vailla nimeä olleen mökin Clouds Hill -nimisen mäen mukaan, jolla se sijaitsee. Lawrence käytti mökin nimestä aluksi muotoa Cloud’s Hill, mutta nimi vakiintui myöhemmin heittomerkittömään muotoon.
Kesällä 1925 Lawrence sai siirron Kuninkaallisten ilmavoimien tukikohtaan Cranwellissä. Tämän jälkeen mökissä asuivat hetkellisesti Lawrencen veli A. W. Lawrence ja tämän vaimo. Lawrence oli alun perin aikeissa luopua mökistä, mutta päätti kuitenkin säilyttää sen. Hän ei kuitenkaan ehtinyt vuoden 1926 aikana käyttää mökkiä lukuun ottamatta lyhyitä käyntejä ennen loppuvuodesta tapahtunutta siirtoaan ilmavoimien palvelukseen Intiaan. Lawrencen palvellessa Intiassa mökkiin tehtiin joitain muutoksia, minkä lisäksi se oli vuokralla. Vuoden 1929 alussa Lawrence palasi Englantiin ja laittoi käyntiin mökin parannustyöt. Hän ei kuitenkaan suunnitellut itse asettuvansa sinne pysyvästi ennen palveluksensa päättymistä ilmavoimissa 1935.


title: Clouds Hill

text: Lawrence ei palveluksensa vuoksi 1930-luvun alussa pystynyt käyttämään mökkiä itse, minkä vuoksi hän lainasi sitä muiden käyttöön. Käyttäjiin kuuluivat muun muassa Lawrencen äiti ja vanhempi veli. Mökin jäätyä tyhjäksi vuoden 1932 lopulla Lawrence jatkoi erilaisia parannustöitä. Parannuksiin kuuluivat muun muassa kirjahyllyjen asentaminen alakerran suuren huoneen seiniin, minkä lisäksi Lawrence hankki mökkiin kylpyammeen ja kuumavesisäiliön ja asennutti vesioinaan veden kuljettamiseksi läheisestä lähteestä. Suunnitelma, johon kuului kaksi huonetta käsittävä lisäsiipi, ei kuitenkaan toteutunut. Mökkiin liittyvät parannukset Lawrence rahoitti kirjatuloilla, jotka hän oli saanut "Odysseian" käännöstyöstä. Merkittävimmät työt valmistuivat loppuvuoteen 1933 mennessä lukuun ottamatta lasikattoista vesiallasta, joka valmistui kesällä 1934.


title: Clouds Hill

text: Helmikuussa 1935 Lawrence erosi lopullisesti ilmavoimista. Lawrencen saavuttua Clouds Hillille se oli kuitenkin toimittajien piirittämä, minkä seurauksena hän joutui oleskelemaan jonkin aikaa paossa Lontoossa. Tilanteen lopulta rauhoituttua Lawrencen onnistui palata mökille, jonne hän asettui ja ryhtyi suorittamaan erilaisia korjaus- ja parannustöitä. 13. toukokuuta Lawrence joutui moottoripyöräonnettomuuteen läheisellä tieosuudella ja kuoli saamiinsa vammoihin kuusi päivää myöhemmin Bovington Campin sairaalassa. Hänet haudattiin Moretonin Pyhän Nikolauksen kirkon hautausmaalle.


title: Clouds Hill

text: T. E. Lawrencen veli A. W. Lawrence lahjoitti rakennuksen sisustuksineen National Trustille Lawrencen kuoleman jälkeen.


title: Clouds Hill

text: Lawrence piti kodissaan kahta makuupussia, joista kuitenkin vieraille tarkoitettu varastettiin 1965. "The Sunday Telegraph" -lehti syytti varkaudesta "Arabian Lawrence" (1962) -elokuvasta innostuneita Lawrence-faneja. Makuupussia käyttivät Lawrencen elämäkertakirjailijan Jeremy Wilsonin mukaan muun muassa George Bernard Shaw, E. M. Forster ja Robert Graves. 2001 makuupussi palautettiin National Trustille Belgiasta lähetetyssä paketissa 36 vuotta varkauden jälkeen.


title: Clouds Hill

text: Ralph Fiennes, joka näytteli Lawrencea televisioelokuvassa "" (1992), kertoo vierailleensa Clouds Hillissä lapsuudessaan. Lisäksi hän vieraili siellä uudelleen BBC:n esittämässä "One Foot in the Past" -televisiosarjassa.


title: Clouds Hill

text: 2011 julkinen järjestö Natural England aloitti projektin, jonka tarkoituksena on poistaa turkinalppiruusu puutarhasta. Tulokaslajin tilalle istutetaan muita alppiruusuja ja paikallisia lajikkeita. Puutarhan restaurointityössä on tarkoitus käyttää 1930-luvulla otettuja ilmakuvia. Lajikkeen istutti alun perin Lawrence, joka halusi lisätä mökin yksityisyyttä.


title: Clouds Hill

text: Clouds Hill on nykyään avoinna vierailijoille. Huoneet ovat suurimmaksi osaksi samassa kunnossa kuin ne olivat Lawrencen aikana. Lawrencen läheiset suhteet Lähi-itään näkyvät muun muassa vieraille avoimessa näyttelyssä.


title: Clouds Hill

text: Rakennuksessa on lisäksi näytillä joitain maalauksia, joita Lawrence sai lahjaksi ystäviltään sekä taiteilijoilta, kuten Gilbert Spenceriltä ja Henry Scott Tukelta. Lawrencen veli A. W. Lawrence lahjoitti osan töistä Lawrencen kuoleman jälkeen näyttelyihin.


title: Clouds Hill

text: Vieraat voivat kävellä The Lawrence of Arabia Trail -polkua pitkin. Polku alkaa ja päättyy läheiselle Bovington Camp -tukikohdassa sijaitsevalle The Tank Museum -museolle ja kulkee muun muassa ohi Clouds Hillin ja Moretonin hautausmaan, jonne Lawrence on haudattu.


title: Clouds Hill

text: Clouds Hillin ja Bovington Campin välissä sijaitseva kohtalokkaan moottoripyöräonnettomuuden tapahtumapaikka on merkitty tien vieressä sijaitsevalla puuistutuksella, minkä lisäksi lähistöllä sijaitsee myös kivinen muistomerkki.


title: Tony Collard

text: Tony Collard (s. 28. heinäkuuta 1961 Utrecht, Alankomaat) on alankomaalainen entinen jääkiekkoilija.


title: Tony Collard

text: Collard debytoi IJCU Dragons Utrechtin miesten joukkueessa Alankomaiden pääsarjassa Eredivisiessa vain 15-vuotiaana kaudella 1976–1977, jolloin hän teki 31 runkosarjaottelussa ikäänsä nähden hienot 41 tehopistettä. Vuodet 1978–1980 Collard pelasi Kanadan OMJHL-junioriliigan London Knightsissa. Hän oli jälkimmäisellä kaudellaan 1979–1980 joukkueen toiseksi paras maalintekijä ja kolmanneksi paras pistemies.


title: Tony Collard

text: Kaudeksi 1980–1981 Collard palasi kotimaahansa ja siirtyi Heerenveen Flyersin paitaan. Hän voitti vuosina 1981, 1982 ja 1983 sekä Alankomaiden-mestaruuden että Beker Cupin. Collard voitti jälkimmäisen myös vuonna 1984. Viiden Heerenveenissä vietetyn vuoden jälkeen Collard siirtyi kaudeksi 1985–1986 Itävallan pääsarjajoukkue Klagenfurter AC:hen. Hän pelasi joukkueessa neljä kautta, mutta väliin mahtui myös viiden ottelun visiitti Sveitsin Nationalliga A:n EV Zugissa kaudella 1987–1988.


title: Tony Collard

text: Kaudeksi 1989–1990 Collard palasi taas kotikaupunkiinsa IJCU Dragons Utrechtiin, jossa hän voitti koko Eredivisien pistepörssin tehoilla 39+58=97. Kaksi seuraavaa kautta päättyi Alankoidan-mestaruuden. Kauden 1991–1992 päätteeksi Collard valittiin myös Eredivisien arvokkaimmaksi pelaajaksi. Vuosina 1994–1996 hän pelasi Utrechtissa Alankomaiden toiseksi korkeimmalla sarjatasolla Tweede Divisiessa. Collard päätti pelaajauransa kauteen 1996–1997, jolloin hän pelasi MBB Builders Utrechtissa HTG-Bokaal ja Beker Cup -turnauksissa.


title: Tony Collard

text: Collard palasi kaukaloihin vielä viiden ottelun ajaksi Utrechtissa kaudella 2004–2005. Hän toimi samalla kaudella myös joukkueen päävalmentajana.


title: Tony Collard

text: Collard edusti Alankomaita A-sarjan MM-kilpailuissa vuonna 1981. Hän pelasi myös B-sarjan MM-kilpailuissa vuosina 1985, 1987, 1990 ja 1992. Hän voitti turnauksen pistepörssin vuonna 1985 tehoilla 9+9=18 sekä vuonna 1992 tehoilla 12+10=22. Collard valittiin molempien turnauksien tähdistökentälliseen. Hän jakoi myös vuoden 1992 turnauksen maalipörssin voiton Itävallan Rick Nasheimin kanssa. Collard valittiin myös turnauksen parhaaksi hyökkääjäksi.


title: Tony Collard

text: Collard pelasi myös C-sarjan MM-kilpailuissa vuosina 1983 ja 1989. Hän voitti vuoden 1983 turnauksen piste- ja maalipörssin tehoilla 22+8=30 ja jakoi vuoden 1989 turnauksen pistepörssin voiton Jugoslavian Mustafa Bešićin kanssa. Collard pelasi myös Sarajevon olympiakisojen 1984 karsinnoissa.


title: Iivari Fri

text: Iivari (Ivar) Fri (14. joulukuuta 1869 Vesanto – 19. kesäkuuta 1931 Rovaniemi) oli suomalainen kirjastontarkastaja ja runoilija.


title: Iivari Fri

text: Frin vanhemmat olivat torppari Adam Fri ja Anna Närhi. Hän oli naimisissa Edla Pakarisen kanssa.


title: Iivari Fri

text: Fri kävi kansanopiston ja toimi Pohjois-Savon kansanopiston käsityönopettajana sekä sen jälkeen Raahen piirin ja viimeksi Rovaniemen piirin kirjastojen tarkastajana.


title: Iivari Fri

text: Fri kuoli tapaturmaisesti Rovaniemellä kesäkuussa 1931.


title: Polstead Road

text: Polstead Road on katu, joka sijaitsee Oxfordissa, North Oxfordin kaupunginosassa, Englannissa. Se sijaitsee Kingston Roadin ja Hayfield Roadin välissä lännessä ja Woodstock Roadin välissä idässä.


title: Polstead Road

text: Kadun varrella asui Arabian Lawrencena tunnettu T. E. Lawrence osoitteessa 2 Polstead Road. English Heritage on merkinnyt Lawrencen entisen talon sinisellä muistolaatalla.


title: Agile Finland

text: Agile Finland ry on voittoa tavoittelematon yhdistys, joka edistää ketterien ohjelmistokehitysmenetelmien käyttöä ja tunnettavuutta Suomessa ja parantaa jäsentensä osaamista tällä alalla.


title: Agile Finland

text: Yhdistyksen puitteissa jäsenet ja aktivistit ovat järjestäneet Scandinavian Agile Conference ja Tampere Goes Agile konferenssit jo useamman vuoden. Myös pienempimuotoisia säännöllisiä aktiviteettejä ja kertatapahtumia järjestetään keskimäärin kerran viikossa ympäri maata.


title: Agile Finland

text: Agile Finland on itsenäinen yhdistys, joka ei ole sidottu mihinkään kansainväliseen järjestöön. Verrattuna moneen muuhun yhdistykseen, Agile Finland on hyvin avoin ja jäsenvetoinen. Liittymis- ja jäsenyysmaksut ovat perinteisesti olleet nolla euroa, eikä osallistuminen yhdistyksen tapahtumiin, tiedotuskanaviin tai keskustelufoorumeihin edellytä jäsenyyttä. Agile Finlandilla on virallisesti 544 jäsentä (tarkistettu 2014-10-20), mutta sähköpostilistojen, Twitterin ja LinkedIn-ryhmän kautta yhdistys saavuttaa kuitenkin tuhansia suomalaisia "agilistejä".


title: Unto Eskelinen

text: Unto Kalevi Eskelinen (26. toukokuuta 1921 Kuopion maalaiskunta – 20. tammikuuta 2013 Kuopio) oli suomalainen kansakoulunopettaja, kotiseutuneuvos ja kirjailija. Hän kirjoitti savon murteella. Eskelinen käytti myös nimimerkkejä "Tuavetti" ja "Uke".


title: Unto Eskelinen

text: Eskelinen kävi Kajaanin opettajaseminaarin vuosina 1945–1948. 1970-luvulla hän kirjoitti savon murteella pakinoita "Savon Sanomiin" otsikolla "Toelailua".


title: Unto Eskelinen

text: Eskelisen vanhemmat olivat maanviljelijä Aksel Eskelinen ja Iida Johanna Voutilainen. Hän oli naimisissa luokanopettaja Ulla Kaarina Vepsäläisen kanssa.


title: Sebastian Repo

text: Sebastian Patrik Repo (s. 23. kesäkuuta 1996 Hollola) on suomalainen jääkiekkoilija, joka pelaa NHL-joukkue Florida Panthersin organisaatiossa. Hän pelannee lähinnä AHL-joukkue Springfield Thunderbirdsissa. Repo on pelipaikaltaan oikea laitahyökkääjä, mutta hän osaa pelata myös keskellä. Repo on tunnettu pelityyliltään voimahyökkääjänä. Hän laukoo oikealta.


title: Sebastian Repo

text: Repo on Pelicansin kasvatti. Hän toimi seuran C-nuorten varakapteenina kaudella 2011–2012, jolloin Repo johdatti Pelicansin C-nuorten I-divisioonan pronssiin. Hän toimi myös seuran B-nuorten varakapteenina kaudella 2012–2013, jolloin Repo voitti Pelicansin sisäisen piste- ja syöttöpörssin tehoilla 16+28=44. Kaudella 2013–2014 hän oli seuran A-nuorten kolmanneksi paras pistemies Aatu Viljasen kanssa tehoilla 14+22=36.


title: Sebastian Repo

text: Kaudeksi 2014–2015 Repo nousi juniorisopimuksella Pelicansin SM-liigarinkiin. Hän teki liigadebyyttinsä 17. lokakuuta 2014 vieraissa Kalevan Palloa vastaan. Repo sai ottelussa jääaikaa 11.24 minuuttia. Tammikuussa 2015 hän siirtyi loppukaudeksi Pohjois-Amerikkaan USHL-junioriliigan Sioux City Musketeersiin. Muutamaa päivää myöhemmin Repo teki kaksi seuraavaa kautta kattavan sopimuksen Pelicansin kanssa.


title: Sebastian Repo

text: Repo teki liigauransa avausmaalin kauden 2015–2016 toisella kierroksella 12. syyskuuta 2015 Espoo Bluesia vastaan. Erik Kakko valitsi hänet ottelun Alumnien tähtien ykköstähdeksi. Kaikkiaan Revon varsinainen tulokaskausi SM-liigassa toi 50 runkosarjaottelussa tehot 15+13=28. Hän oli Pelicansin toiseksi paras maalintekijä Juha Leimun jälkeen. Repo sijoittui SM-liigan tulokkaiden pistepörssissä toiseksi edellään vain Tapparan Patrik Laine. Repo oli kauden päätteeksi ehdolla SM-liigan parhaalle tulokkaalle myönnettävän Jarmo Wasaman muistopalkinnon voittajaksi, mutta palkinnon vei kuitenkin Tapparan hyökkääjä Patrik Laine.


title: Sebastian Repo

text: HK Sotši varasi Revon 108. pelaajana . Kaudella 2016–2017 hänen oli vaikeampi löytää yhteistä säveltä Pelicansin kanssa ja Repo haki syksyn mittaan pelituntumaa myös Peliitoista, kunnes lokakuussa 2016 hän siirtyi kevääseen 2019 asti ulottuvalla sopimuksella Tapparaan. Repo teki siellä 46 runkosarjaottelussa 32 tehopistettä. Hän jakoi kuudella osumallaan koko pudotuspelien maalipörssin voiton kolmen muun pelaajan kanssa. Repo voitti kauden päätteeksi Suomenmestaruuden.


title: Sebastian Repo

text: Florida Panthers varasi Revon yli-ikäisenä (21 vuotta) kuudennella kierroksella 184. pelaajana . Vain noin viikoa myöhemmin heinäkuussa hän teki seuran kanssa kolmivuotisen tulokassopimuksen. Revon kausipalkka NHL:ssä on 925 000 dollaria ja farmissa 70 000 dollaria. Syksyn 2017 harjoitusleirin päätteeksi hänet lähetettiin AHL-joukkue Springfield Thunderbirdsiin. Repo ei kuitenkaan aloittanut kauttaan Pohjois-Amerikassa, vaan palasi loppukauden 2017–2018 lainasopimuksella Tapparaan. Hän jakoi 14 osumallaan joukkueen sisäisen maalipörssin toisen sijan Jukka Peltolan kanssa edellään vain Jere Karjalainen. Pudotuspeleissä Revon neljästä maalista kolme oli voittomaaleja. Lisäksi neljännessä välieräottelussa 9. huhtikuuta 2018 Turun Palloseuraa vastaan hän onnistui tekemään tehot 1+3=4. Repo syötti Tapparan 6–5-jatkoaikavoittoon päättyneessä ottelussa Jukka Peltolan tekemän voittomaalin, joka syntyi ensimmäisessä jatkoerässä ajassa 74.06. Joukkue eteni tämän myötä välieriin otteluvoitoin 4–0. Repo voitti kauden päätteeksi SM-hopeaa.


title: Sebastian Repo

text: Syksyn 2018 Florida Panthers lähetti Revon Springfield Thunderbirdsin AHL-joukkueen vahvuuteen.


title: Sebastian Repo

text: Repo pelasi alle 20-vuotiaiden MM-kilpailuissa vuonna 2016, jolloin hän voitti maailmanmestaruuden. Yhteensä Repo on pelannut 19 nuorten ja kymmenen poikien maaottelua. Hän putosi viimeisten joukossa alle 18-vuotiaiden MM-joukkueesta vuoden 2014 turnaukseen.


title: Sebastian Repo

text: Repo valmistui ylioppilaaksi Lahden lyseon lukiosta keväällä 2016.


title: Chevrolet Corvette C7

text:
Chevrolet Corvette C7 Stingray on General Motorsin vuodesta 2013 valmistama urheiluauto. Se on seuraaja Chevrolet Corvette C6 Mallille. Auton ensiesittely tapahtui 13.Tammikuuta 2013 Detroitin kaupungissa. Kyseessä on ensimmäinen Corvette malli 38 vuoteen jossa käytetään Stingray nimeä.
Edeltäjänsä tapaan auto on etumoottorinen ja takavetoinen vaikka autosta suunniteltiin alun perin keskimoottorista. Auton moottorina toimii 6.2 Litrainen V8 joka tunnetaan nimellä LT1. Se korvaa entisen 6.2 Litraisen LS3 moottorin. Moottori tuottaa 455 hevosvoimaa ja 624 Newtonmetriä vääntöä jonka ansiosta auto kiihtyy 0–100 km/h 3.8 sekunissa. Vaihteistona toimii joko 7-vaihteinen Tremec TR-6070 manuaali tai 8-portainen GM 8L90 automaatti.


title: Chevrolet Corvette C7

text: Z06 on suorituskykyinen versio Corvette Stingraysta. Autossa on sama 6.2 litrainen V8 moottori kuin perusversiossa mutta se on Eatonin 1.7 liraisella R1740 TVS remmiahtimella. Tämän ansiosta Z06 tuottaa 650 hevosvoimaa ja 880 Newtonmetriä vääntöä ja se kiihtyy 0–100 km/h vain 2.95 sekunnissa. Tämän ansiosta se on kaikkien aikojen suorituskykyisin Corvette.


title: Harri Nikunen

text: Harri Nikunen (s. 1955) on suomalainen yritysjohtaja. Hän on työskennellyt Metso-konsernin talous- ja rahoitusjohtajana 1. maaliskuuta 2011 alkaen ja varatoimitusjohtajana 1. marraskuuta 2013 alkaen.


title: Harri Nikunen

text: Nikunen on valmistunut kauppatieteiden kandidaatiksi Uppsalan yliopistossa Ruotsissa. Hän työskenteli IBM:n palveluksessa Ruotsissa vuosina 1981–1985. Vuosina 1985–1986 Nikunen toimi talouspäällikkönä Nokia Information Systemsillä ja vuosina 1986–1994 eri tehtävissä Rosenlew Groupissa. Metso-konsernin palveluksessa hän aloitti vuonna 1994, ensin Metso Minerals Oy:ssä, jossa hän hoiti eri liikkeen- ja talousjohdon tehtäviä vuoteen 2004 asti. Vuosina 2004–2005 Nikunen toimi johtajana vastuualueenaan business infrastructure ja vuosina 2005–2011 talousjohtajana paperi- ja kuituteknologian osalta.


title: Harri Nikunen

text: Nikunen kuului Takoma Oyj:n hallitukseen vuosina 2007–2011.


title: Sotaherrojen aikakausi

text: Sotaherrojen aikakausi (, Jūnfá) on Kiinan historian ajanjakso vuosina 1916–1928, jolloin Kiinan tasavallan keskushallinto hajosi ja maata hallitsi käytännössä useat sotaherrat.


title: Sotaherrojen aikakausi

text: Yuan Shikai oli hallinnut Kiinaa itsevaltiaana vuodesta 1913 lähtien, ja hänen kuolemansa jätti maahan valtatyhjiön, jota tasavallan hallitus ei pystynyt täyttämään. Paikalliset sotaherrat ottivat haltuunsa maakunnat, nostivat omia veroja ja kävivät keskenään sotia. Merkittävimmät sotaherrojen ryhmittymät olivat Anhui, Zhili, Fengtian, Shanxi, Guominjun, Xibei San Ma, Xinjiang, Yunnan, Guanxi ja Sichuan. Guangdongin maakunta oli myös käytännössä itsenäinen.


title: Sotaherrojen aikakausi

text: Japani tuki sotaherroja pitääkseen Kiinan jakautuneena. Japani miehitti Shandongin saksalaisilta ensimmäisessä maailmansodassa ja sai pitää sen Versailles’n rauhassa, mikä katkeroitti kiinalaisia. Vuonna 1919 syntyi kansallismielinen Toukokuun neljännen päivän liike, joka vastusti sotaherroja ja Japania.


title: Sotaherrojen aikakausi

text: Maanpaossa olleen kansallispuolueen johtaja Sun Yatsen liittoutui vuonna 1923 kommunistisen puolueen kanssa tavoitteenaan yhdistää Kiina puolueiden sotilaallisten joukkojen avulla. Yatsen kuitenkin kuoli yllättäen vuonna 1925, ja Tšiang Kai-šek otti hänen paikkansa puoleen johdossa seuraavana vuonna. Vuosina 1926–1928 Tšiang Kai-šek valtasi laajoja alueita sotaherroilta ja perusti hallituksen Nanjingiin. Nanjingin hallinto tunnustettiin kansainvälisesti Kiinan lailliseksi hallitukseksi, ja maa alkoi yhdentyä.


title: Sotaherrojen aikakausi

text: Kiinan yhtenäisyys oli hyvin pinnallista. Kaikkia sotaherroja ei voitettu, ja paikoin sotaherrat jatkoivat hallintaansa keskushallinnon liittolaisina. Etenkin Etelä- ja Länsi-Kiina oli keskushallinnon ulottumattomissa. Kansallispuoleen ja kommunistisen puolueen liitto ei kestänyt kauaa, ja puoleet aloittivat sodan toisiaan vastaan vuonna 1927. Sodasta alkoi Kiinan sisällissota.


title: Sotaherrojen aikakausi

text: Sotaherrojen aikakausi muutti kiinalaista yhteiskuntaa. Aikakausi synnytti kiinalaisen kansallisaatteen. Eri etniset kiinalaiset ryhmät alettiin nähdä yhtenä joukkona, jota ulkomaalaiset uhkasivat. Aatteen pohjalta syntyi Toukokuun neljännen päivän liike, jota seurasi Uuden kulttuurin liike. Uuden kulttuurin liike pyrki muokkaamaan perinteisiä kiinalaisia arvoja ja tapoja. Tämä käynnisti kiinalaisen yhteiskunnan modernisaation. Kungfutselaisuuden etiikka ja etenkin siihen kuuluva hierarkkinen yhteiskuntamalli nähtiin vanhanaikaisena. Kiinan kirjakieli uudistettiin, ja sen merkistöä yksinkertaistetiin siten, että lukemaan ja kirjoittamaan pystyivät muutkin kuin eliitti.


title: Sotaherrojen aikakausi

text: Länsimainen tieteellinen maailmankuva nähtiin houkuttelevana, mutta sen tuomat materialismi, individualismi ja liberalismi hieman uhkaavina. Sen vuoksi jotkut oppineet katsoivat, että marxismi voisi olla vaihtoehto. Marxismi mahdollisti länsimaiden kritisoinnin, vaikka yhteiskuntarakenteet länsimaistuivat. Työväestö oli myös kasvanut Kiinassa huomattavasti etenkin rannikolla. Etenkin kommunistit uskoivat, että Kiinan heikko tila oli länsimaisen imperialismin syytä, eikä vastaavanlaisia tapoja kuuluisi tuoda osaksi kiinalaista yhteiskuntaa.


title: Montgomery Ward

text: Montgomery Ward oli yhdysvaltalainen tavarataloketju, jonka Aaron Montgomery Ward perusti vuonna 1872. Yritys oli alun perin Searsin kaltainen postimyyntiyritys. Ensimmäinen tavaratalo avattiin Plymouthissa, Indianassa vuonna 1926.


title: Montgomery Ward

text: Vuonna 2000 Montgomery Ward Inc. päätti lopettaa toimintansa 128 vuoden jälkeen. Loppuaikoina yrityksellä oli 250 myymälää ja kymmenen jakelukeskusta ympäri Yhdysvaltoja. Ne työllistivät noin 32 000 ihmistä.


title: Montgomery Ward

text: Montgomery Wardin perinteitä jatkaa paremmin Wards.com-nimellä tunnettu verkkokauppayritys. Se syntyi vuonna 2008, kun The Swiss Colony -perheyrityksen (nyk. Colony Brands, Inc.) tytäryhtiö osti oikeudet Montgomery Wardin tavaramerkkiin.


title: Montgomery Ward

text: Nuori kauppamatkustaja Aaron Montgomery Ward perusti postimyyntiyrityksensä vuonna 1872. Ensimmäinen postimyyntiluettelo oli kaksisivuinen arkki, jolla esiteltiin 163 tuotetta. Vuosikymmen myöhemmin monisivuisessa katalogissa oli jo noin 10 000 tuotetta. Pääkohderyhmäksi Montgomery Ward näki maaseudun maanviljelijät, jotka eivät ehtineet lähteä ostosmatkoille päivittäisen karjanhoidon lomassa. Ward toimitti heidän tilaamansa tavarat lähimmälle rautatieasemalle.


title: Montgomery Ward

text: Montgomery Ward myönsi tavaroille tyytyväisyystakuun eli palautusoikeuden ensimmäisenä maailmassa vuonna 1875. Toinen asia josta yritys muistetaan on yrityksen copywriter Robert L. Mayn vuonna 1939 keksimä joulumarkkinoinnin hahmo Petteri Punakuono ().


title: Montgomery Ward

text: Ensimmäisen tavaratalonsa Montgomery Ward perusti vasta 1926, 13 vuotta perustajansa kuoleman jälkeen. Siitä laajentui tavarataloketju, joka vuosikymmenten ajan kilpaili tasaveroisena Sears- ja J. C. Penney -ketjujen kanssa maan keskiluokan ostostarpeista.


title: Montgomery Ward

text: 1930-luvun lamavuosina Montgomery Wardin kannattavuus heikkeni, ja Sears teki siitä ostotarjouksen, josta kuitenkin kieltäydyttiin.


title: Montgomery Ward

text: Vuonna 1946 newyorkilainen kirjallisuuskerho valitsi Montgomery Wardin postimyyntiluettelon sadan tärkeimmän amerikkalaiskirjan joukkoon. Toisen maailmansodan jälkeen Yhdysvaltojen postimyyntitoiminnan kannattavuus alkoi kuitenkin vähitellen heiketä autoistumisen ja lisääntyneen vähittäiskauppatarjonnan myötä. Vuonna 1985 lopetti postimyyntitoimintansa ja keskittyi tavarataloihin. Kolmea vuotta myöhemmin yrityksen johtajisto rahoittajineen osti yrityksen itselleen 3,8 miljardin dollarin hinnalla. Tämä oli Yhdysvaltojen siihen asti suurin management buyout -operaatio. Sitä ennen Montgomery Ward oli ollut muun muassa Mobil Oil -öljy-yhtiön omistuksessa vuodesta 1976.


title: Montgomery Ward

text: Vuonna 1997 Montgomery Ward hakeutui Chapter 11 -säädöksen mukaiseen konkurssiin. Kahta vuotta myöhemmin yksi sen suurimmista velkojista, General Electricin rahoitusyhtiö, yritti pelastaa yrityksen, mutta toiminta jouduttiin kuitenkin pian lopettamaan. Montgomery Wardin, Searsin ja JC Penneyn kaltaisten keskiluokan tavaratalojen suurimmaksi uhkaksi olivat muodostuneet nykyaikaiset alennustavaratalot kuten Wal-Mart ja Target.


title: Korujäkälät

text: Korujäkälät ("Rhizoplaca") on kehräjäkälien heimoon kuuluva suku. Suvun lajit ovat pieniä, muodoltaan lehtimäisiä ja ne muodostavat ruusukkeita. Väri on harmaa tai kellanvihreä. Lajeilla on usein härmän kaltaisia kotelomaljoja. Korujäkälät kasvavat kivien päällä ja ne ovat kiinnittyneet alustaansa juurtumahapsikimpun avulla. Sukuun kuuluvia lajeja ovat punakorujäkälä ("R. chrosoleuca") ja viherkorujäkälä ("R. melanophthalma").


title: Tulijäkälät

text: Tulijäkälät ("Fulgensia") on "Teloschistaceae" heimoon kuuluva jäkäläsuku. Väri on keltainen tai oranssi. Myös kotelomaljat ovat samanvärisiä. Sekovarren sisällä on harvoin kuromapulloja. Kuromat ovat lyhyitä ja muodoltaan liereitä. Tulijäkälät kasvavat joko maassa tai sammalten päällä. Yksi sukuun kuuluva laji on tulijäkälä ("Fulgensia bracteata").


title: Angloirlantilaiset

text: Angloirlantilaiset () oli pääasiassa 1800- ja 1900-luvulla käytetty termi, jolla viitattiin Irlannissa etuoikeutetussa asemassa olleeseen yhteiskuntaluokkaan. Etuoikeutetun yhteiskuntaluokan jäsenet olivat Protestant Ascendancyn jälkeläisiä. Sen jäsenet kuuluivat suurimmaksi osaksi Irlannin kirkkoon tai englantilaisiin protestanttikirkkoihin. Monista tuli Brittiläisessä imperiumissa toimivia virkamiehiä ja korkeita upseereja.


title: Tyrjänjärvi

text: Tyrjänjärvi on Hiitolanjoen vesistöalueeseen kuuluva järvi Parikkalassa. Järvi sijaitsee Suomen ja Venäjän rajalla, Tyrjän kylän alueella ja siitä pohjoiseen. Koillis-lounassuunnassa järvi ulottuu Rasvaniemestä Matarmäkeen. Suomen puolella järvessä ovat Suursaari -niminen saari ja useita pienempiä saaria tai luotoja, kuten Koppelo-, Matala-, Risti-, Kissa-, Nuotta-, Honka-, Palanut- ja Kalkkusaari. Kokka- ja Lammassaari ja Viitaniemi ovat järven suurimmat niemekkeet, pohjoisen Hotakanlahti ja Reijuksenlahti ympäröivät Lammassaarta. Kannaksentieltä erkaneva Tyrjän rantatie seurailee järven länsirantaa. Tyrjänjärven laskujoki Joensuunjoki virtaa Simpelejärven Joenlahteen.


title: Hush Hush; Hush Hush

text: Hush Hush; Hush Hush on yhdysvaltalaisen naisyhtye The Pussycat Dollsin kappale heidän toiselta, Doll Domination-studioalbumilta. Kappaleen sanoittivat Nicole Scherzinger, Andreas Romdhane, Josef Larossi, Ina Wroldsen, Dino Fekaris ja Frederik Perren sekä tuottivat Quiz & LaRossi ja Dave Audé. Se julkaistiin albumin kuudentena ja sekä sen että koko yhtyeen uran viimeisenä singlenä 12. toukokuuta 2009. Soolo- ja taustalaulut esittää yhtyeen päälaulaja Nicole Scherzinger. Singlen julkaisu aiheutti kiistelyjä, koska se kreditoitiin muotoon ""Pussycat Dolls featuring Nicole Scherzinger"". Monet luulivat tämän myötä Scherzingerin lähteneen soolouralle.


title: Hush Hush; Hush Hush

text: Kappale oli alun perin hidas balladi, mutta se muokattiin ylätempoiseksi, disco-inspiraatioiseksi dance-kappaleeksi, joka sisältää lainattuja osuuksia Gloria Gaynorin vuoden 1978 hittikappaleesta "I Will Survive". Sanoituksellisesti kappale kertoo vahvasta naisesta, joka suree suhteensa kuolemaa ja ei koskaan pyydä apua hänen rakastajaltaan. Kappaleen "post break-up anthem" aiheutti pääosin ristiriitaisia vastaanottoja musiikkikriitikoilta, jotka totesivat, että siitä puuttui kappaleiden "Don’t Cha" ja "When I Grow Up" henkinen R&B-tyyli.


title: Hush Hush; Hush Hush

text: Kaupallisesti kappale on saanut kohtalaisen menestyksen, sijoittuen kymmenen parhaan joukkoon Australiassa, Belgian Valloniassa, Suomessa ja Ranskassa. Yhdysvalloissa kappale sijoittui Billboard Hot 100-listan 73. sijalle sekä saavutti Hot Dance Club Songs-listan kärjen. Kappaleeseen liittyvä Ray Kayn ohjaama musiikkivideo julkaistiin 27. toukokuuta 2009. Video sai pääosin ristiriitaisia vastaanottoja, josta kritisoitiin Scherzingerin ylikorostamista, mutta videon sanottiin olevan "kaikista paljastavin The Pussycat Dollsin video siihen mennessä".


title: Bottle Pop

text: Bottle Pop on yhdysvaltalaisen tyttöbändi The Pussycat Dollsin kappale heidän toiselta, Doll Domination-studioalbumilta, jolla vierailee myös yhdysvaltalainen räppäri Snoop Dogg. Kappaleen sanoittivat ja tuottivat Sean "The Pen" Garrett sekä Fernando Garibay, vastaavan sanoittajan ollessa Nicole Scherzinger ja vastaavan tuottajan puolestaan Clubba Langg. Musikaalisesti kappale sisältää seksuaalista vihjailua, funkkaavaa electronicaa ja sisältää taustalla elektronisia biittejä.


title: Bottle Pop

text: Musiikkikriitikkojen keskuudessa "Bottle Pop" sai pääosin ristiriitaisia vastaanottoja kun jotkut kriitikoista kritisoivat Snoop Doggin esiintymistä, kuvaillen sen esitystä vierailevana artistina unissakävelyksi kun taas toiset kehuivat sitä "Doll Dominationin" parhaaksi kappaleeksi. Kappale onnistui saavuttamaan Billboardin Hot Dance Club Play-listan ensimmäisen sijan, samalla kun se saavutti singlelistan seitsemännentoista sijan sekä Australiassa että Uudessa-Seelannissa. Kappaleeseen liittyvä musiikkivideon ohjasi Thomas Kloss. Videolla yhtyeen jäsenet nähdään tanssimassa teatterissa, pitämässä yllään seksikkäitä, avaruuskauden, metallimusiikkiteemaisia ja värikkäitä asuja sekä kohti videon loppua heidän joukkoon liittyy lukuisia miestanssijoita. Kriitikot kritisoivat videosta sillä esiintyviä värikkäitä asuja. Kappale esitettiin yhtyeen Doll Domination Tourilla sekä vuotuisessa Dick Clark's New Year's Rockin' Eve with Ryan Seacrestissä käyttäen samaa rutiinia.


title: Schoenoplectus corymbosus

text: Schoenoplectus corymbosus on sarakasvien (Cyperaceae) heimoon kuuluva järvikaislalaji.


title: Schoenoplectus corymbosus

text: "Schoenoplectus corymbosus" on tukeva, 1,5 metriä korkeaksi kasvava kasvi. Se kasvaa usein osittain veden alla ja muodostaa tiheitä kasvustoja. Lajin varsi on pyöreä ja 5–10 millimetriä halkaisijaltaan sekä hienolla uurteella ja väriltään vihreä tai harmaanvihreä. Lehtituppi on enintään 13 senttimetriä pitkä, ruskea ja hajoaa kuiduiksi. Lehtilapa on vain pieni kärki. Kukinto on 4,5–15 senttimetriä halkaisijaltaan oleva tähkä.


title: Schoenoplectus corymbosus

text: "Schoenoplectus corymbosus" on levinnyt laajalle alueelle Afrikan, Aasian ja Australian trooppisilla alueilla. Euroopassa sitä on tavattu Espanjasta. Se kasvaa veistöjen lähellä, järvien, purojen ja jokien varsilla sekä soilla.


title: Frances Oldham Kelsey

text: Frances Kathleen Oldham Kelsey C.M. (o.s. Oldham; 24. heinäkuuta 1914 Shawnigan Lake, Brittiläinen Kolumbia, Kanada – 7. elokuuta 2015) oli kanadalaissyntyinen yhdysvaltalainen farmakologi, joka tuli tunnetuksi 1960-luvun alussa, kun hän työskennellessään Yhdysvaltain elintarvike- ja lääkeviraston FDA:n virkailijana kieltäytyi myöntämästä myyntilupaa talidomidi-lääkkeelle, jota silloin pidettiin vaarattomana, mutta joka pian paljastui haitalliseksi.


title: Frances Oldham Kelsey

text: Vancouver Islandilta kotoisin ollut Kelsey opiskeli Montrealin McGill-yliopistossa, josta hän valmistui vuonna 1935. Hän jatkoi farmakologian opintojaan Chicagon yliopistossa ja sai 1938 filosofian tohtorin sekä 1950 lääketieteen tohtorin arvon. Hän opetti farmakologiaa Etelä-Dakotan yliopistossa vuosina 1954–1960, minkä jälkeen meni töihin virkailijaksi FDA:han Washingtoniin.


title: Frances Oldham Kelsey

text: Kelsey oli yksi tuolloin vain muutamasta virkailijasta, joiden tehtävänä oli arvioida lääkevalmistajien myyntilupahakemuksia uusille lääkkeille. Hänen aloittaessaan työt vuonna 1960 yksi aivan ensimmäisistä hänen käsiteltäväkseen annetuista hakemuksista koski Kevadon-nimistä rauhoittavaa lääkettä, jonka vaikuttava aine oli talidomidi. Sitä myytiin jo yleisesti unilääkkeenä kymmenissä maissa, erityisesti Euroopassa. Vaikka lääkkeen haitallisuudesta ei vielä ollut tietoa, Kelsey hylkäsi hakemuksen, sillä lupaa hakenut yritys ei hänen mielestään ollut osoittanut lääkkeen turvallisuutta. Hän hylkäsi sen jälkeen yhtiön painostuksesta huolimatta talidomidin lupahakemuksen kuusi kertaa peräkkäin, koska yhtiön esittämät todisteet eivät hänen mielestään täyttäneet tieteellisen tutkimuksen kriteereitä. Hän ei myöskään luottanut hakemuksen esittäneeseen yhtiöön, William S. Merrel Companyyn, jolla oli aiemminkin ollut riitoja FDA:n kanssa.


title: Frances Oldham Kelsey

text:
Lopulta vuoden 1961 lopulla Saksassa ja Australiassa tehdyt tutkimukset osoittivat, että talidomidi oli syynä voimakkaasti lisääntyneisiin syntymättömien lasten epämuodostumiin, ja lääke vedettiin markkinoilta. Washington Post -lehden nostettua Kelseyn roolin julkisuuteen hänet julistettiin Yhdysvalloissa sankariksi, joka oli mahdollisesti pelastanut tuhansia amerikkalaislapsia. Tapauksen herättämän kohun seurauksena Yhdysvallat tiukensi lakia lääkkeiden myyntiluvista. Uuden lain allekirjoittamisen yhteydessä elokuussa 1962 presidentti John F. Kennedy myönsi Kelseylle President’s Award for Distinguished Federal Civilian Service -mitalin, joka on Yhdysvalloissa korkein mahdollinen virkamiehelle annettava ansiomerkki.
Kelsey johti 1960-luvulta 1990-luvulle asti FDA:n tieteellisen tutkimuksen osastoa. Hän sai myöhemmin monia kunnianosoituksia. Hän jäi eläkkeelle vasta 90-vuotiaana. FDA on vuodesta 2010 jakanut hänen mukaansa nimettyä Kelsey-palkintoa.


title: Frances Oldham Kelsey

text: Kelsey kuoli 101-vuotiaana 7. elokuuta 2015. Hänet oli edellisenä päivänä palkittu Member of the Order of Canada -kunniamerkillä.


title: Kohl’s

text: Kohl’s on yhdysvaltalainen tavarataloketju, joka on kotoisin Wisconsinin osavaltiosta. Yrityksellä on noin 1 200 toimipistettä. Kohl’silla on noin 140 000 työntekijää. Tavaratalojen markkinalla Kohl’s sijoittuu J. C. Penneytä edullisempaan hintaluokkaan. Kohl’sin ja J. C. Penneyn merkittävänä erona on, että Kohl’sin toimipisteet ovat tyypillisesti itsenäisiä rakennuksia, siinä missä J. C. Penneyn toimipisteet sijaitsevat usein kauppakeskuksissa. Kohl’s myöntää tehdyistä ostoksista eräänlaisia bonuspisteitä, joita kutsutaan "Kohl’s cash" -nimityksellä.


title: Kohl’s

text: Vuonna 2013 Kohl’s oli Yhdysvaltain 21. suurin vähittäiskauppa liikevaihdolla mitattuna.


title: Kohl’s

text: Kohl'sin historian suurin julkistus on ollut Jennifer Lopezin ja Marc Anthonyn vaatemallistot.